Saheed ji mọto ọga ẹ l’Ondo, Ilaro to ti fẹẹ ta a ni wọn ti mu un

Adefunkẹ Adebiyi, Abẹokuta Ọwọ ikọ fijilante So-Safe ti tẹ ọkunrin kan, Saheed Erinfọlami n’Ilaro, nipinlẹ Ogun. Ọkọ bọọsi to fi n ba ọga rẹ pin burẹdi fawọn onibaara l’Ondo lo gbe sa wa s’Ilaro, nibi to ti n ṣeto ati ta a ni wọn ti mu un. Aarọ ọjọ Abamẹta, Satide, ọjọ kejilelogun, oṣu kin-in-ni, ọdun 2022, lọwọ ba Saheed; ẹni ogoji ọdun. Ohun ti ACC Mọruf Yusuf, Alukoro So-Safe, sọ nipa iṣẹlẹ naa ni pe ileeṣẹ burẹdi kan ti wọn n pe ni Igbẹyinaadun, ni Saheed n ba ṣiṣẹ nipinlẹ Ondo. O ni dẹrẹba ni wọn gba a fun nibẹ, oun lo maa n ba wọn wa bọọsi ti nọmba ẹ jẹ REE 907 XA, to fi n pin burẹdi kiri. O pin burẹdi tan ni ko pada s’Ondo mọ, ipinlẹ Ogun lo mori le, n’Ilaro, lọdọ ẹgbọn rẹ kan to gbagbọ yoo ba oun ta mọto naa silẹ Olominira Bẹnẹ, nitori ọmọ Bẹnẹ ni Saheed yii naa.


Ohun ti ACC Mọruf Yusuf, Alukoro So-Safe, sọ nipa iṣẹlẹ naa ni pe ileeṣẹ burẹdi kan ti wọn n pe ni Igbẹyinaadun, ni Saheed n ba ṣiṣẹ nipinlẹ Ondo. O ni dẹrẹba ni wọn gba a fun nibẹ, oun lo maa n ba wọn wa bọọsi ti nọmba ẹ jẹ REE 907 XA, to fi n pin burẹdi kiri. O pin burẹdi tan ni ko pada s’Ondo mọ, ipinlẹ Ogun lo mori le, n’Ilaro, lọdọ ẹgbọn rẹ kan to gbagbọ yoo ba oun ta mọto naa silẹ Olominira Bẹnẹ, nitori ọmọ Bẹnẹ ni Saheed yii naa. Ṣugbọn nigba ti ọga rẹ ko ti ri i ko pada wale pẹlu mọto niyẹn ti fi ọrọ naa to awọn agbofinro leti, wọn si ti n wa Saheed Erinfọlami ati bọọsi naa. Nigba ti olobo waa ta awọn So-Safe nipa ibi ti afurasi naa fi ṣe ibuba n’Ilaro, wọn wa a debẹ, wọn si mu un. Ko ti i ri mọto naa ta si Bẹnẹ, bi wọn ṣe mu un ti wọn so nọmba ara ọkọ naa mọ ọn lọrun niyẹn.


Ṣugbọn nigba ti ọga rẹ ko ti ri i ko pada wale pẹlu mọto niyẹn ti fi ọrọ naa to awọn agbofinro leti, wọn si ti n wa Saheed Erinfọlami ati bọọsi naa. Nigba ti olobo waa ta awọn So-Safe nipa ibi ti afurasi naa fi ṣe ibuba n’Ilaro, wọn wa a debẹ, wọn si mu un. Ko ti i ri mọto naa ta si Bẹnẹ, bi wọn ṣe mu un ti wọn so nọmba ara ọkọ naa mọ ọn lọrun niyẹn. Awọn So-Safe ti fa a fawọn ọlọpaa ẹkun Ilaro fun itẹsiwaju iwadii ati ki wọn le gbe e lọ si kootu.


Awọn So-Safe ti fa a fawọn ọlọpaa ẹkun Ilaro fun itẹsiwaju iwadii ati ki wọn le gbe e lọ si kootu.


Yusuf fobinrin loyun ko ya si i, ni wọn ba wọ ọ lọ sile-ẹjọ l’Ọta

Adefunkẹ Adebiyi, Abẹokuta Ohun ti ọmọkunrin ẹni ọdun mẹrinlelogun kan mọ ọn jẹ ti gbe e dele -ẹjọ bayii o, iyẹn Yusuf Kọrọde to n gbe l’Ọta, ẹni to fun ọrẹbinrin ẹ loyun, ti ko si pese ohun ti ọmọbinrin naa nilo nipo iloyun to wa. Ọjọruu to kọja yii ni wọn wọ Yusuf to n gbe l’Ojule kẹfa, Opopona Kajọla Oluwa, l’Ọta, nipinlẹ Ogun, wa si kootu naa, ẹsun kan ṣoṣo ti wọn si fi kan an ni fifi ẹmi eeyan wewu. Agbefọba E.O Adaraloye ṣalaye fun kootu pe oṣu kẹta, ọdun 2021, ni Yusuf ti fun ọrẹbinrin ẹ yii loyun, kaka ko si ṣetan lati di baba ọmọ, ko maa tọju ẹni to ba sun to doyun, o ni niṣe lo pa ọmọbinrin naa ti, ti ko fun un lowo ti yoo fi maa ṣetọju ara ẹ ati oyun to wa ninu ẹ. Agbefọba ni iwa ọdaran ni eyi, o lodi sofin ni abala ọọdunrun le mọkandinlogoji ni ( 339). Yusuf ti wọn fẹsun kan naa sọrọ, o loun ko jẹbi ẹsun ti wọn fi kan oun. Eyi lo jẹ ki Adajọ A.O Adeyẹmi faaye beeli silẹ fun un pẹlu ẹgbẹrun lọna ọgọrun-un kan Naira (100,000) pẹlu oniduuro meji niye kan naa. Adajọ paṣẹ pe awọn oniduuro naa gbọdọ maa gbe lagbegbe kootu, wọn gbọdọ niṣẹ gidi lọwọ, wọn si gbọdọ le ṣafihan owo-ori sisan wọn funjọba ipinlẹ Ogun.


Eeyan mẹfa ku ninu ijamba ọkọ ni Fidiwọ laarin ọsẹ kan

Adefunkẹ Adebiyi, Abẹokuta Ọjọ Ẹti, Furaidee, ọjọ kọkanlelogun, oṣu kin-in-ni, ọdun yii, lawọn eeyan meji mi-in tun gbọna ọrun lọ ninu ijamba ọkọ ni Fidiwọ. Oju ọna marosẹ Eko s’Ibadan ni Fidiwọ wa. Lọjọ Iṣẹgun, ọjọ kejidinlogun, oṣu kin-in-ni, ọdun 2022 yii, eeyan mẹrin lo ku ninu ijamba ọkọ nibẹ, awọn mejila fara pa. Ohun ti ọga FRSC Ogun, Ahmed Umar, ṣalaye ni pe ni nnkan bii aago mẹta ọsan kọja iṣẹju mọkandinlogun ni ijamba to gbẹmi eeyan meji yii waye. O ni jiipu Lexus ti nọmba ẹ jẹ AKD 405 AQ lo n sare buruku bọ, to lọọ kọ lu tirela to ni nọmba JJJ 532 XM latẹyin. Bi dẹrẹba to wa jiipu ṣe da a bo tirela ni ijamba ṣẹlẹ, ti eeyan meji ku loju-ẹsẹ ninu awọn mẹrin to wa nibẹ. Kọmandanti Umar sọ pe ijamba to ṣee dena ẹ ni awakọ jiipu yii jẹ ko waye, to si ṣe bẹẹ pa eeyan meji danu.


O ni jiipu Lexus ti nọmba ẹ jẹ AKD 405 AQ lo n sare buruku bọ, to lọọ kọ lu tirela to ni nọmba JJJ 532 XM latẹyin. Bi dẹrẹba to wa jiipu ṣe da a bo tirela ni ijamba ṣẹlẹ, ti eeyan meji ku loju-ẹsẹ ninu awọn mẹrin to wa nibẹ. Kọmandanti Umar sọ pe ijamba to ṣee dena ẹ ni awakọ jiipu yii jẹ ko waye, to si ṣe bẹẹ pa eeyan meji danu. Mọṣuari FOS to wa n’Ipara, ni wọn ko awọn to doloogbe naa lọ gẹgẹ bi Umar ṣe wi. O ba mọlẹbi awọn teeyan wọn ku kẹdun, o si ni ki wọn lọ sọfiisi FRSC Ogunmakin fun ẹkunrẹrẹ alaye.


Mọṣuari FOS to wa n’Ipara, ni wọn ko awọn to doloogbe naa lọ gẹgẹ bi Umar ṣe wi. O ba mọlẹbi awọn teeyan wọn ku kẹdun, o si ni ki wọn lọ sọfiisi FRSC Ogunmakin fun ẹkunrẹrẹ alaye.


Alabi Abiọdun Sylvester di Kọmiṣanna ọlọpaa tuntun nipinlẹ Eko

Faith Adebọla, Eko Lẹyin ti Kọmiṣanna ọlọpaa Eko telẹ, Hakeem Odumosu ti gba igbega si ipo igbakeji ọga ọlọpaa patapata nilẹ wa, to si ti di dandan fun un lati pada si ilu Abuja lati maa ba iṣẹ rẹ lọ, Ọga agba patapata fun ileeṣẹ ọlọpaa apapọ ilẹ wa, IGP Usman Alkali Baba, ti buwọ lu iyansipo Ọgbẹni Alabi Abiọdun Sylvester, gẹgẹ bii Kọmiṣanna ọlọpaa tuntun fun ipinlẹ Eko. Iyansipo naa waye lọjọ Ẹti, Furaidee, ọjọ kọkanlelogun, oṣu kin-in-ni, ọdun 2022 yii, l’Abuja, wọn si ti paṣẹ ki kọmiṣanna naa bẹrẹ iṣẹ loju-ẹsẹ. Ninu atẹjade kan lati ileeṣẹ ọlọpaa apapọ, eyi ti Alukoro wọn, Frank Mba, fi lede, o ni Alabi ni yoo gbaṣẹ lọwọ AIG Hakeem Odumosu to ti wa nipo kọmiṣanna Eko lati ọjọ kẹrinla, oṣu kọkanla, ọdun 2019, ipari ọdun to kọja yii lo si gba igbega si ipo igbakeji ọga agba patapata, Assistant Inspector General. Ṣaaju iyansipo rẹ, Kọmiṣanna Abiọdun Alabi ti figba kan jẹ igbakeji kọmiṣanna ọlọpaa nipinlẹ Taraba Bayelsa ati Ekiti, bẹẹ lo ti jẹ ọga agba ọpọlọpọ ẹka iṣẹ agbofinro ati ọtẹlẹmuyẹ nileeṣẹ ọlọpaa. Ọdun 1990 lo wọṣẹ ọlọpaa, ni ipele Cadet. Bakan naa ni kọmiṣanna tuntun yii kawe, o gboye jade ninu imọ ajọṣepọ ẹda eeyan (sociology) ni fasiti Eko (University of Lagos), o si gba to ga, Masita, ni Fasiti Ọbafẹmi Awolọwọ, eyi to wa n’Ile-Ifẹ, nipinlẹ Ọṣun.


Lẹyin igbeyawo, Lateef Adedimeji kọle olowo nla

Adefunkẹ Adebiyi Kiki ko ti i yee wọle fun wọn lẹyin igbeyawo, iyẹn awọn oṣere meji ti wọn ṣegbeyawọ loṣu kejila, ọdun to kọja, Lateef Adedimeji ati Adebimpe Oyebade. Ṣugbọn ni bayii, akọtun ti de ba oriire awọn tọkọ-taya yii, Adedimeji Lateef ti kọle olowo nla tuntun. Rekete nile ọhun duro, awọn to si mọ bo ṣe n lọ sọ pe o ti ṣe diẹ ti ọdọmọde onitiata naa ti n ṣiṣẹ ile naa. Wọn ni ẹgbẹlẹgbẹ miliọnu lo fi gbele bii afin naa kalẹ. N ni kiki oriire ba tun bẹrẹ si i wọle lọtun-un losi fun ọmọ bibi ilu Abẹokuta yii. Lati ọjọ Ẹti, Furaidee, to ti gbe fọto ile naa soju opo Instagraamu rẹ lawọn eeyan ti n ba a yọ, ti wọn n si n ṣadura pe ayọ ni wọn yoo fi gbele ọhun, agogo gbanjo ko ni i lu nibẹ.


Ọkọ Toyin Abraham sọko ọrọ sawọn to ni iyawo ẹ lo n gbọ bukaata ile wọn

Adefunkẹ Adebiyi Lọjọ Mọnde to kọja yii ti i ṣe ọjọ kẹtadinlogun, oṣu kin-in-ni, ọdun 2022, ni oṣere tiata nni, Kọlawọle Ajeyẹmi, to jẹ ọkọ Toyin Abraham, ṣe ọjọọbi. N lo ba si fi mọto kan to ṣẹṣẹ ra ṣayẹyẹ ọhun, o gbe e sori ayelujara. Lawọn aye ba ni oun kọ lo ra mọto naa, o daju pe iyawo rẹ lo ra a fun un. Oriṣiiriṣii ọrọ to tọka si pe ọkunrin naa n jọla Toyin, Iya Ire, to fẹ, lo jẹ ko maa dan ju ti tẹlẹ lọ lo pọ loju opo ayelujara rẹ. Awọn mi-in tilẹ ti n sọ ọ tipẹ pe Toyin Abraham lo n gbọ bukaata inu ile Kọla, wọn ni bobinrin naa ṣe n lọ siluu oyinbo ati Dubai lo n mu Baba Ire ati ọmọ to ti bi tẹlẹ ko too fẹ Toyin ( Tọpẹ) dani, bẹẹ ni awọn eeyan naa n fi ọla Toyin ṣara rindin ni ti wọn. Eyi naa lo si fa a ti Kọla fi fi ọrọ kan soju opo Instagraamu rẹ, nibi to ti sọ pe, “Lọdun yii, awọn alaidaa eeyan yoo ku lori ọrọ mi, nitori ẹ o ti i ri nnkan kan. Ọlọrun mi n ṣiṣẹ lọwọ.” Toyin paapaa koro oju sawọn eeyan to n sọ pe ọkọ rẹ ko le da bukaata gbọ, o ni nnkan to buru jai ni bi wọn ṣe n ro pe beeyan ba ṣe lokiki to lo ṣe n lowo to.


Oriṣiiriṣii ọrọ to tọka si pe ọkunrin naa n jọla Toyin, Iya Ire, to fẹ, lo jẹ ko maa dan ju ti tẹlẹ lọ lo pọ loju opo ayelujara rẹ. Awọn mi-in tilẹ ti n sọ ọ tipẹ pe Toyin Abraham lo n gbọ bukaata inu ile Kọla, wọn ni bobinrin naa ṣe n lọ siluu oyinbo ati Dubai lo n mu Baba Ire ati ọmọ to ti bi tẹlẹ ko too fẹ Toyin ( Tọpẹ) dani, bẹẹ ni awọn eeyan naa n fi ọla Toyin ṣara rindin ni ti wọn. Eyi naa lo si fa a ti Kọla fi fi ọrọ kan soju opo Instagraamu rẹ, nibi to ti sọ pe, “Lọdun yii, awọn alaidaa eeyan yoo ku lori ọrọ mi, nitori ẹ o ti i ri nnkan kan. Ọlọrun mi n ṣiṣẹ lọwọ.” Toyin paapaa koro oju sawọn eeyan to n sọ pe ọkọ rẹ ko le da bukaata gbọ, o ni nnkan to buru jai ni bi wọn ṣe n ro pe beeyan ba ṣe lokiki to lo ṣe n lowo to. Iya Ire ṣalaye pe ọkọ oun niṣẹ gidi to n ṣe, o si n gbọ bukaata oun atawọn ọmọ rẹ gẹgẹ bii baba gidi ninu ile. Fun ẹnikẹni lati ro pe oun loun ra mọto fun un tabi pe ọla oun lo fi n ṣe gbogbo nnkan ko tọna, Toyin ni ko si ri bẹẹ rara. O loun ko ni i kawọ gbera kawọn eeyan kan maa fabuku kan ọkọ oun bii eyi, ki kaluku yaa ṣọra ṣe lọdun tuntun yii o. Iwadii fi han pe ohun to jẹ kawọn kan maa ro pe Kọla Ajeyẹmi ko ni i nnkan kan ni pe okiki rẹ ko kan to bayii nigba ti ko ti i fẹ Toyin Abraham.


Iya Ire ṣalaye pe ọkọ oun niṣẹ gidi to n ṣe, o si n gbọ bukaata oun atawọn ọmọ rẹ gẹgẹ bii baba gidi ninu ile. Fun ẹnikẹni lati ro pe oun loun ra mọto fun un tabi pe ọla oun lo fi n ṣe gbogbo nnkan ko tọna, Toyin ni ko si ri bẹẹ rara. O loun ko ni i kawọ gbera kawọn eeyan kan maa fabuku kan ọkọ oun bii eyi, ki kaluku yaa ṣọra ṣe lọdun tuntun yii o. Iwadii fi han pe ohun to jẹ kawọn kan maa ro pe Kọla Ajeyẹmi ko ni i nnkan kan ni pe okiki rẹ ko kan to bayii nigba ti ko ti i fẹ Toyin Abraham. Nigba to si foju han pe ọkunrin naa ni Toyin loyun fun nigba naa paapaa, ọpọ eeyan lo ya lẹnu, wọn ni ọkunrin naa kere si Toyin ninu ọpọ nnkan. Awọn mi-in fi ti Adeniyi Johnson ti Toyin kọkọ fẹ ṣakawe, wọn ni ko sẹni to mọ Adeniyi tẹlẹ, afigba to fẹ Toyin Abraham lokiki rẹ bu jade. Wọn ni ọla obinrin naa lo ran Kọla to bi Ire fun bayii.


Nigba to si foju han pe ọkunrin naa ni Toyin loyun fun nigba naa paapaa, ọpọ eeyan lo ya lẹnu, wọn ni ọkunrin naa kere si Toyin ninu ọpọ nnkan. Awọn mi-in fi ti Adeniyi Johnson ti Toyin kọkọ fẹ ṣakawe, wọn ni ko sẹni to mọ Adeniyi tẹlẹ, afigba to fẹ Toyin Abraham lokiki rẹ bu jade. Wọn ni ọla obinrin naa lo ran Kọla to bi Ire fun bayii. Ṣugbọn Kọla funra ẹ ti ni ẹjọ oun ni yoo pa awọn to n ro o ka, iyawo rẹ naa si ti ni k’Ọluwa ba oun waṣẹ fawọn to n sọrọ ọkọ oun laidaa.


Ṣugbọn Kọla funra ẹ ti ni ẹjọ oun ni yoo pa awọn to n ro o ka, iyawo rẹ naa si ti ni k’Ọluwa ba oun waṣẹ fawọn to n sọrọ ọkọ oun laidaa.


Gbese ti mo jẹ lo jẹ ki n ji akẹkọọ mi gbe, oogun ekute ọgọrun-un Naira ni mo fi pa a-Tanko

Ọga ileewe kan, Abdulmalik Tanko Mohammed ti aṣiri rẹ ṣẹṣẹ tu pe o pa akẹkọọ rẹ, Hanifa Abubakar, ti ko ju ọmọ ọdun marun-un lọ lẹyin to gba ẹgbẹrun lọna ọgọrun-un Naira ninu miliọnu mẹfa to beere fun lọwọ awọn obi rẹ sọ pe oogun ekute ọgọrun-un naira loun po papọ mọ ounjẹ ti oun fi pa ọmọ naa. O fi kun un pe owo ile ti oun n lo lati fi ṣe ileewe naa ti oun ko ti i ri san lo fa a ti oun fi j i ọmọ naa gbe. Mohammed lo n ka boroboro lolu ileeṣẹ ọlọpaa to wa ni Bompai, niluu Kano, lọjọ Ẹti, Furaidee, opin ọsẹ yii, ti awọn ọlọpaa n ṣafihan rẹ. Ọkunrin to ni oun loun ni ileewe naa ṣalaye pe owo ile ti oun n lo lati ṣe ileewe naa ti too san, oun ko si lowo lọwọ lati fi san an. Eyi lo mu ki oun ji ọmọ naa gbe pẹlu erongba pe oun yoo fi owo ti oun ba gba nidii ijinigbe naa sanwo ọhun. O ni ẹgbẹrun lọna ọgọrun-un Naira loun gba lọwọ awọn obi ọmọ yii loootọ, owo ile naa loun si fi san.


Ọkunrin to ni oun loun ni ileewe naa ṣalaye pe owo ile ti oun n lo lati ṣe ileewe naa ti too san, oun ko si lowo lọwọ lati fi san an. Eyi lo mu ki oun ji ọmọ naa gbe pẹlu erongba pe oun yoo fi owo ti oun ba gba nidii ijinigbe naa sanwo ọhun. O ni ẹgbẹrun lọna ọgọrun-un Naira loun gba lọwọ awọn obi ọmọ yii loootọ, owo ile naa loun si fi san. Ṣugbọn ko tori ẹ tu ọmọ naa silẹ. O ni nitori pe ọmọ naa da oun mọ, o si le lọọ tu oun fo lọdọ awọn obi rẹ. Tanko ni oogun ekute ọgọrun-un kan Naira loun ra toun po mọ ounjẹ ti oun fun ọmọ naa.


Ṣugbọn ko tori ẹ tu ọmọ naa silẹ. O ni nitori pe ọmọ naa da oun mọ, o si le lọọ tu oun fo lọdọ awọn obi rẹ. Tanko ni oogun ekute ọgọrun-un kan Naira loun ra toun po mọ ounjẹ ti oun fun ọmọ naa. Leyin to jẹ ounjẹ ti majele wa ninu rẹ yii tan lo ku.


Leyin to jẹ ounjẹ ti majele wa ninu rẹ yii tan lo ku.


Sifu difẹnsi ti mu Mufu ati ọrẹ ẹ ti wọn n dibọn bii babalawo lati lu awọn eeyan ni jibiti

Florence Babaṣọla, Oṣogbo Alakooso ajọ sifu difẹnsi nipinlẹ Ọṣun, Emmanuel Ocheja, ti ṣafihan awọn ọdọmọkunrin meji ti ọwọ tẹ lori ẹsun jibiti lilu. Awọn afurasi ọhun ni Mufutau Adeyẹmọ, ẹni ọdun mẹrindinlọgbọn ati Ọladiji Hezekiah, ẹni ọdun mẹtadinlọgbọn. Ocheja ṣalaye nigba to n ṣafihan wọn lolu ileeṣẹ ajọ naa niluu Oṣogbo l’Ọjọbọ, Tọsidee, ọsẹ yii, pe awọn oṣiṣẹ ajọ naa niluu Ileefẹ ni wọn ri awọn afurasi naa mu. Gẹgẹ bo ṣe wi, ṣe ni wọn maa n fi kaadi ipe ranṣẹ sori foonu ẹni ti wọn ba fẹẹ lu ni jibiti, wọn aa wa pe e lati sọ fun un pe ko ba awọn da kaadi naa pada. O ni ti ẹni naa ba ti da kaadi ipe pada tan ni wọn aa sọ fun un pe baba awọn to jẹ babalawo fẹẹ fi ẹmi imoore han si i, nipasẹ bẹẹ, wọn aa bẹrẹ ọgbọn lati lu ẹni naa ni jibiti. O fi kun ọrọ rẹ pe lẹyin ọpọlọpọ iwadi ijinlẹ ni ọwọ tẹ awọn afurasi naa, ti wọn si jẹwọ pe loootọ lawọn huwa naa.


Gẹgẹ bo ṣe wi, ṣe ni wọn maa n fi kaadi ipe ranṣẹ sori foonu ẹni ti wọn ba fẹẹ lu ni jibiti, wọn aa wa pe e lati sọ fun un pe ko ba awọn da kaadi naa pada. O ni ti ẹni naa ba ti da kaadi ipe pada tan ni wọn aa sọ fun un pe baba awọn to jẹ babalawo fẹẹ fi ẹmi imoore han si i, nipasẹ bẹẹ, wọn aa bẹrẹ ọgbọn lati lu ẹni naa ni jibiti. O fi kun ọrọ rẹ pe lẹyin ọpọlọpọ iwadi ijinlẹ ni ọwọ tẹ awọn afurasi naa, ti wọn si jẹwọ pe loootọ lawọn huwa naa. Ocheja sọ siwaju pe laipẹ ni awọn mejeeji yoo foju bale-ẹjọ.


Ocheja sọ siwaju pe laipẹ ni awọn mejeeji yoo foju bale-ẹjọ.


Tiṣa ji akẹkọọ rẹ gbe, lo ba pa a ki aṣiri ẹ ma baa tu

Adefunkẹ Adebiyi Titi dasiko yii ni ojo epe ṣi n rọ lori ọkunrin ti ẹ n wo fọto rẹ yii, idi ni pe ko sẹni to gbọ pe niṣe lo ji akẹkọọ ti ko ju ọmọ ọdun marun-un lọ gbe, to si tun waa fun un ni majele jẹ nigba to ri i pe ọmọdebinrin naa da oun mọ daadaa. Abdulmalik Mohammed lọkunrin yii n jẹ, tiṣa ti wọn da gba fun Hanifa Abubakar, ọmọ ọdun marun-un to ji gbe ni. Afi bi tiṣa yii ṣe bẹ ẹnikan torukọ ẹ n jẹ Hashim Isyaku lọwẹ, ti wọn jọ ji ọmọdebinrin yii gbe lọjọ keji, oṣu kejila, ọdun 2021. Bi wọn ṣe ji i gbe, miliọnu mẹfa naira ni wọn beere fun, ti wọn ni kawọn obi ọmọ naa waa sanwo ọhun kia bi wọn ba fẹẹ ri ọmọ wọn pada. Lasiko ti wọn fi ji Hanifa gbe yii, ti awọn eeyan n lọ sile wọn ti wọn n ba wọn daro, tiṣa to ji i gbe yii ni wọn lo kọkọ dele wọn, to n sunkun kikoro bo ṣe n ba wọn daro, bẹẹ ni wọn lo n ṣadua pe Allah yoo ṣe ọmọ naa ni riri o, bẹẹ, oun lo tọju rẹ sibi kan to n reti owo itusilẹ. Nigba tọmọ to ji gbe yii fi wa lahaamọ rẹ ni tiṣa ẹni ọgbọn ọdun naa woye pe ọmọ yii da oun mọ, o mọ pe bawọn obi rẹ ba sanwo ọhun tan, yoo sọ fun wọn pe oun loun wa nidii ijinigbe naa, aṣiri yoo si tu, iyẹn lo fi fi majele sounjẹ fọmọdebinrin naa, to si pa a. Inu ọgba ileewe aladaani kan to wa ni Kwanar Yan Gana, Tudun Murtala Quarters, ni Kano, ni wọn lọọ sinku Hanifa si.


Bi wọn ṣe ji i gbe, miliọnu mẹfa naira ni wọn beere fun, ti wọn ni kawọn obi ọmọ naa waa sanwo ọhun kia bi wọn ba fẹẹ ri ọmọ wọn pada. Lasiko ti wọn fi ji Hanifa gbe yii, ti awọn eeyan n lọ sile wọn ti wọn n ba wọn daro, tiṣa to ji i gbe yii ni wọn lo kọkọ dele wọn, to n sunkun kikoro bo ṣe n ba wọn daro, bẹẹ ni wọn lo n ṣadua pe Allah yoo ṣe ọmọ naa ni riri o, bẹẹ, oun lo tọju rẹ sibi kan to n reti owo itusilẹ. Nigba tọmọ to ji gbe yii fi wa lahaamọ rẹ ni tiṣa ẹni ọgbọn ọdun naa woye pe ọmọ yii da oun mọ, o mọ pe bawọn obi rẹ ba sanwo ọhun tan, yoo sọ fun wọn pe oun loun wa nidii ijinigbe naa, aṣiri yoo si tu, iyẹn lo fi fi majele sounjẹ fọmọdebinrin naa, to si pa a. Inu ọgba ileewe aladaani kan to wa ni Kwanar Yan Gana, Tudun Murtala Quarters, ni Kano, ni wọn lọọ sinku Hanifa si. Ki i ṣe pe wọn sin oku naa lodidi, niṣe ni wọn kun un bii ẹran ki wọn too sin si koto ti ko jin. Nigba ti wọn ti ji Hanifa gbe lawọn obi rẹ ti fi to ọlọpaa leti, iwadii to jinlẹ ni wọn si fi mọ pe Abdulmalik Mohammed ati Hashim Isyaku lo wa nidii ijinigbe ati iku ọmọ naa. SP Abdullahi Haruna Kiyawa,Alukoro ọlọpaa ipinlẹ Kano, fidi iṣẹlẹ yii mulẹ l’Ọjọbọ to kọja yii.


Ki i ṣe pe wọn sin oku naa lodidi, niṣe ni wọn kun un bii ẹran ki wọn too sin si koto ti ko jin. Nigba ti wọn ti ji Hanifa gbe lawọn obi rẹ ti fi to ọlọpaa leti, iwadii to jinlẹ ni wọn si fi mọ pe Abdulmalik Mohammed ati Hashim Isyaku lo wa nidii ijinigbe ati iku ọmọ naa. SP Abdullahi Haruna Kiyawa,Alukoro ọlọpaa ipinlẹ Kano, fidi iṣẹlẹ yii mulẹ l’Ọjọbọ to kọja yii. O ni lọjọ kẹrin, oṣu kejila, ọdun 2021, ni ifisun kan de sọdọ awọn ọlọpaa, ni nnkan bii aago mẹjọ aabọ alẹ. O ni Dakata Quarters, Kano, lẹni to mu ẹsun naa wa ti wa, ohun to si sọ ni pe Hanifa Abubakar ti ko ju ọmọ ọdun marun-un lọ ti di awati, wọn ti ji i gbe lọ. Ọlọpaa yii ni bẹẹ ni Operation Puff Adder bẹrẹ iṣẹ pẹlu awọn ikọ alaabo mi-in atawọn ọtẹlẹmuyẹ DSS, nigbẹyin lọwọ ba Abdulmalik Mohammed; ẹni ọgbọn ọdun, ati Hashim Isyaku, toun jẹ ẹni ọdun mẹtadinlogoji( 37).


O ni lọjọ kẹrin, oṣu kejila, ọdun 2021, ni ifisun kan de sọdọ awọn ọlọpaa, ni nnkan bii aago mẹjọ aabọ alẹ. O ni Dakata Quarters, Kano, lẹni to mu ẹsun naa wa ti wa, ohun to si sọ ni pe Hanifa Abubakar ti ko ju ọmọ ọdun marun-un lọ ti di awati, wọn ti ji i gbe lọ. Ọlọpaa yii ni bẹẹ ni Operation Puff Adder bẹrẹ iṣẹ pẹlu awọn ikọ alaabo mi-in atawọn ọtẹlẹmuyẹ DSS, nigbẹyin lọwọ ba Abdulmalik Mohammed; ẹni ọgbọn ọdun, ati Hashim Isyaku, toun jẹ ẹni ọdun mẹtadinlogoji( 37). Afurasi keji, Hashim, jẹwọ fawọn ọlọpaa pe ninu oṣu kọkanla, ọdun 2021, ni tiṣa to ji akẹkọọ ẹ gbe yii ti kọkọ pe oun fun iṣẹ ijinigbe naa. O ni Abdulmalik ati obinrin kan, Fatima Musa, ni wọn ni koun bawọn ji Hanifa gbe nigba naa. O ni gbogbo eto ti yoo jẹ ko ṣee ṣe ni wọn ti lana ẹ silẹ, ṣugbọn nigba to tun ya ni wọn tun pa ero naa ti, koun ati Abdulmalik too waa jọ ṣe ni Disẹmba to kọja yii.


Afurasi keji, Hashim, jẹwọ fawọn ọlọpaa pe ninu oṣu kọkanla, ọdun 2021, ni tiṣa to ji akẹkọọ ẹ gbe yii ti kọkọ pe oun fun iṣẹ ijinigbe naa. O ni Abdulmalik ati obinrin kan, Fatima Musa, ni wọn ni koun bawọn ji Hanifa gbe nigba naa. O ni gbogbo eto ti yoo jẹ ko ṣee ṣe ni wọn ti lana ẹ silẹ, ṣugbọn nigba to tun ya ni wọn tun pa ero naa ti, koun ati Abdulmalik too waa jọ ṣe ni Disẹmba to kọja yii. Bo ṣe jẹwọ yii lawọn ọlọpaa ti wa Fatimọ Musa to darukọ naa kan, oun naa si ti wa lahaamọ gẹgẹ bii awọn meji yooku. Awọn afurasi yii mu awọn ọlọpaa lọ sibi ti wọn sin oku Hanifa si, wọn hu eyi to ku, wọn ṣayẹwo si i, wọn si yọnda ẹ fawọn eeyan ẹ lati lọọ sin in. Laipẹ yii ni wọn yoo ko wọn lọ si kootu gẹgẹ bii Alukoro ọlọpaa Kano ṣe wi.


Bo ṣe jẹwọ yii lawọn ọlọpaa ti wa Fatimọ Musa to darukọ naa kan, oun naa si ti wa lahaamọ gẹgẹ bii awọn meji yooku. Awọn afurasi yii mu awọn ọlọpaa lọ sibi ti wọn sin oku Hanifa si, wọn hu eyi to ku, wọn ṣayẹwo si i, wọn si yọnda ẹ fawọn eeyan ẹ lati lọọ sin in. Laipẹ yii ni wọn yoo ko wọn lọ si kootu gẹgẹ bii Alukoro ọlọpaa Kano ṣe wi. Ṣugbọn ki idajọ too de, awọn eeyan ti gbe eto kan dide lori ayelujara, ‘Justice for Hanifa’ ni wọn pe e, iyẹn ni pe wọn n beere idajọ ododo fun ọmọ ọlọmọ ti wọn ṣẹ lori lojiji yii, bẹẹ lawọn mi-in n ṣepe rabandẹ fun tiṣa to ji akẹkọọ ẹ gbe, to tun lọwọ ninu iku ọmọ ọlọmọ.


Ṣugbọn ki idajọ too de, awọn eeyan ti gbe eto kan dide lori ayelujara, ‘Justice for Hanifa’ ni wọn pe e, iyẹn ni pe wọn n beere idajọ ododo fun ọmọ ọlọmọ ti wọn ṣẹ lori lojiji yii, bẹẹ lawọn mi-in n ṣepe rabandẹ fun tiṣa to ji akẹkọọ ẹ gbe, to tun lọwọ ninu iku ọmọ ọlọmọ.


Ijọba fofin de awọn alumọjiri to n tọrọ baara loju popo n’llọrin

Ibrahim Alagunmu, Ilọrin Ọjọbọ, Tọsidee, ọṣẹ yii, nijọba ipinlẹ Kwara kede pe ki gbogbo awọn alumajiri ti wọn n tọrọ owo lawọn oju popo niluu Ilọrin, ti i ṣe olu ipinlẹ Kwara, tete kaasa wọn bayii. Kọmisanna to n ri si idagbasoke awujọ, Arabinrin Abọsẹde Arẹmu, lo kede ọrọ naa niluu Ilọrin. O ni ijọba Kwara ti fofin de gbogbo awọn alumajiri ti wọn n gba baara lawọn opopona kan to ṣe pataki niluu naa. O tẹsiwaju pe ọpọ awọn to n tọrọ owo ọhun ni wọn jẹ Hausa to wa lati apa Oke-Ọya, orile-ede yii, ti ijọba si ti ṣe ipade pẹlu awọn asoju awọn Hausa ọhun, ti wọn ti tọwọ bọwe adehun pe ki gbogbo awọn to n tọrọ owo naa tete fi oju popo silẹ ni kiakia. O fi kun un pe ijiya wa fun ẹnikẹni ti wọn ba gba mu to n tọrọ owo loju popo lati wakati yii lọ. Awọn to ṣoju Hausa lọdọ ijọba ni Surajudeen Hussain, Rufai Sanni ati Mohammed Lawal, ti wọn si fi da ijọba loju pe ko ni i si Alumajiri kankan loju popo mọ.


Agege ni Ridwan atawọn ọrẹ ẹ ti da Yusuf lọna, ni wọn ba gbowo ati foonu ẹ

Faith Adebọla, Eko Ẹni ogun ọdun pere ni Ridwan Imran, ọmọọdun mejidinlogun si ni Abiọdun Lukman ati Isa Abdullahi ti wọn jọ n ṣiṣẹ, ṣugbọn iṣẹẹbi ni wọn n ṣe ni tiwọn, ibi ti wọn ti n ja awọn ero lole lọwọ ti ba wọn l’Agege, nipinlẹ Eko. Gẹgẹ bi alaye ti Ọga agba ikọ ọlọpaa ayara-bii-aṣa RRS (Rapid Response Squard), CSP Ọlayinka Ẹgbẹyẹmi, ṣe ninu atẹjade kan to tẹ ALAROYE lọwọ, o ni Ọjọruu, Wẹsidee, ọsẹ yii, niṣẹlẹ naa waye. Alaye ti ẹni tọrọ naa ṣẹlẹ si, Yusuf Ahmed, ṣe ni teṣan ọlọpaa ni pe ọkan ninu awọn kọsitọma oun lo pe oun fun iṣẹ kan lọwọ irọlẹ ọjọ naa, o si ko ẹgbẹrun lọna ọgọrun-un naira (N100,000) foun lati fi ra awọn ẹya ara ọkọ Sienna toun fẹẹ ba a tunṣe lọjọ keji. “Bi mo ṣe de gareeji ti wọn ti n wọ ọkọ Iṣẹri si Berger, o ti n lọ si bii aago mẹjọ aabọ alẹ nigba yẹn, Ridwan atawọn ọrẹ ẹ ni mo ri, wọn ni dandan ki n fun awọn lowo, ebi n pa awọn. Mo si bẹ wọn pe ko sowo lọwọ mi, tori owo mọto ati owo ti wọn ṣẹṣẹ ko fun mi nikan lo wa lapo mi. “Ki n too mọ nnkan to n ṣẹlẹ, awọn janduku bii mẹfa ti yi mi po, niṣe ni wọn n tu jade nibi ti wọn sa pamọ si, ni mo ba fere ge e. Bi mo ṣe n sa lọ lawọn naa gba fi ya mi, mo n lọgun ‘ẹ gba mi o, ole, ole’, boya wọn aa pada lẹyin mi, ṣugbọn wọn o dẹyin.


“Bi mo ṣe de gareeji ti wọn ti n wọ ọkọ Iṣẹri si Berger, o ti n lọ si bii aago mẹjọ aabọ alẹ nigba yẹn, Ridwan atawọn ọrẹ ẹ ni mo ri, wọn ni dandan ki n fun awọn lowo, ebi n pa awọn. Mo si bẹ wọn pe ko sowo lọwọ mi, tori owo mọto ati owo ti wọn ṣẹṣẹ ko fun mi nikan lo wa lapo mi. “Ki n too mọ nnkan to n ṣẹlẹ, awọn janduku bii mẹfa ti yi mi po, niṣe ni wọn n tu jade nibi ti wọn sa pamọ si, ni mo ba fere ge e. Bi mo ṣe n sa lọ lawọn naa gba fi ya mi, mo n lọgun ‘ẹ gba mi o, ole, ole’, boya wọn aa pada lẹyin mi, ṣugbọn wọn o dẹyin. “Wọn le mi lati gareeji yẹn de itosi papa iṣere Agege (Agege Stadium), ni wọn ba ti mi sinu gọta, wọn fọ igo mọ mi lori, wọn si gba gbogbo owo to wa lapo mi ati foonu mẹta. Mi o tiẹ mọ pe mo ṣi wa laaye tori ẹjẹ ti bo mi.” Ẹgbẹyẹmi ni ariwo tọkunrin naa n pa lo jẹ kawọn eeyan kan ta ikọ RRS lolobo bi wọn ṣe n patiroolu agbegbe naa, ni wọn ba dọdẹ awọn afurasi ọlọṣa naa, wọn si ri mẹta mu ninu wọn. O lawọn ṣi n wa awọn yooku, ṣugbọn wọn ti ri owo ati foonu ti wọn ji lọwọ Yusuf gba pada, wọn si ti taari awọn afurasi naa sakata awọn ọlọpaa ọtẹlẹmuyẹ ni Panti.


“Wọn le mi lati gareeji yẹn de itosi papa iṣere Agege (Agege Stadium), ni wọn ba ti mi sinu gọta, wọn fọ igo mọ mi lori, wọn si gba gbogbo owo to wa lapo mi ati foonu mẹta. Mi o tiẹ mọ pe mo ṣi wa laaye tori ẹjẹ ti bo mi.” Ẹgbẹyẹmi ni ariwo tọkunrin naa n pa lo jẹ kawọn eeyan kan ta ikọ RRS lolobo bi wọn ṣe n patiroolu agbegbe naa, ni wọn ba dọdẹ awọn afurasi ọlọṣa naa, wọn si ri mẹta mu ninu wọn. O lawọn ṣi n wa awọn yooku, ṣugbọn wọn ti ri owo ati foonu ti wọn ji lọwọ Yusuf gba pada, wọn si ti taari awọn afurasi naa sakata awọn ọlọpaa ọtẹlẹmuyẹ ni Panti. Iwadii ti n lọ lori wọn.


Abdulsalami kilọ funjọba: Ẹ jawọ lori ẹkunwo epo bẹntiroolu ti ẹ n gbero latiṣe

Faith Adebọla Olori orileede wa laye ologun, Ajagun-fẹyinti Abdusalami Abubakar, ti kilọ funjọba pe ki wọn jawọ ninu erongba lati fi kun owo tawọn eeyan yoo maa ra jala epo bẹntiroolu, o ni wahala ati inira gidi lọrọ naa maa mu wa fawọn eeyan, oṣi ati iṣẹ yoo si pọ si i. Abdulsalami sọrọ yii niluu Abuja l’Ọjọbọ, Tọsidee, ọsẹ yii, nigba to n sọrọ gẹgẹ bii olubanisọrọ pataki nibi apero kan tiweeroyin Daily Trust ṣeto rẹ. Ọkunrin naa ni “lọwọlọwọ yii, nnkan bii miliọnu lọna ọgọrin awọn ọmọ orileede yii ni oṣi, iya ati iṣẹ n ba finra. Aito ounjẹ doju kọ orileede wa, ipenija arun Korona si tun da kun wahala ọhun. Bijọba ba yọ afikun owo-ori epo bẹntiroolu kuro, ti nnkan naa si tun lewo si i, niṣe ni yoo sọ ọpọ ọmọ Naijiria sinu ebi, iṣẹ ati oṣi paraku, inira naa ko si ni i daa rara. O rọ ijọba Buhari ki wọn ronu, ki wọn si wa awọn ọna mi-in ti wọn yoo fi pawo wọle labẹle, lai fi kun owo-epo. Abdusalami tun ṣekilọ pe ọrọ eto idibo gbogbogboo to n bọ lọna lọdun 2023 yii gba ẹsọ pẹlẹ ati ọgbọn, nitori o le ṣakoba fun ajọṣe ati wiwa papọ orileede yii.


Bijọba ba yọ afikun owo-ori epo bẹntiroolu kuro, ti nnkan naa si tun lewo si i, niṣe ni yoo sọ ọpọ ọmọ Naijiria sinu ebi, iṣẹ ati oṣi paraku, inira naa ko si ni i daa rara. O rọ ijọba Buhari ki wọn ronu, ki wọn si wa awọn ọna mi-in ti wọn yoo fi pawo wọle labẹle, lai fi kun owo-epo. Abdusalami tun ṣekilọ pe ọrọ eto idibo gbogbogboo to n bọ lọna lọdun 2023 yii gba ẹsọ pẹlẹ ati ọgbọn, nitori o le ṣakoba fun ajọṣe ati wiwa papọ orileede yii. “Ẹ ṣakiyesi pe fun igba akọkọ, awọn gomina iha Guusu ati awọn gomina lati iha Ariwa orileede wa ti dojukọ ara wọn, kaluku lo n fẹ ki ipo aarẹ bọ sọdọ awọn ati agbegbe wọn. “Idibo to n bọ yii gba pe ka simẹdọ gidi, ki ifẹ Naijiria si wa nipo akọkọ lọkan kaluku wa, ki orileede yii ma baa wo. “Ẹ jẹ ka ranti pe yatọ sawọn ipenija ati idunkooko mọ ni to n koju Naijiria, ka wa lodidi ṣe koko, ba a si ṣe maa wa lodidi ṣe pataki.


“Ẹ ṣakiyesi pe fun igba akọkọ, awọn gomina iha Guusu ati awọn gomina lati iha Ariwa orileede wa ti dojukọ ara wọn, kaluku lo n fẹ ki ipo aarẹ bọ sọdọ awọn ati agbegbe wọn. “Idibo to n bọ yii gba pe ka simẹdọ gidi, ki ifẹ Naijiria si wa nipo akọkọ lọkan kaluku wa, ki orileede yii ma baa wo. “Ẹ jẹ ka ranti pe yatọ sawọn ipenija ati idunkooko mọ ni to n koju Naijiria, ka wa lodidi ṣe koko, ba a si ṣe maa wa lodidi ṣe pataki. Iṣọkan wa ati ba a ṣe pọ gbọdọ jẹ anfaani ati okun fun wa ni.” Bẹẹ ni olori tẹlẹri naa sọ.


Iṣọkan wa ati ba a ṣe pọ gbọdọ jẹ anfaani ati okun fun wa ni.” Bẹẹ ni olori tẹlẹri naa sọ.


Tinubu fun awọn ti afẹmiṣofo kọlu nipinlẹ Niger ni aadọta Miliọnu, o tun ṣabẹwo si Babangida

Jọkẹ Amọri Lẹyin to ṣabẹwo si gomina ipinlẹ Niger, Abubakar Sanni Bello, nibi to ti beere fun atilẹyin gomina yii atawọn eeyan ipinlẹ Niger lori ipo aarẹ to fẹẹ du lo fun ijọba naa ni miliọnu lọna aadọta Naira lati fi ṣeranwọ fun awọn eeyan ti awọn afẹmisofo ṣakọlu si nipinlẹ naa. Ile ijọba ipinlẹ Niger, ni Minna, ni gomina ti gba a lalejo l’Ọjọbọ, Tọsidee, ọhun. Lẹyin abẹwo naa lo gba ile aarẹ Naijiria lasiko ijọba ologun, Ibrahim Badamọsi Babangida lọ, nibi to ti lọọ beere fun atilẹyin ọkunrin naa lori ipo aarẹ to fẹẹ du.


Nitori ọrọ ti ko to nnkan, Usman pa ọmọọya kan naa mẹta ni Ṣaki

Ọlawale Ajao, Ibadan Ọjọ kẹẹẹdogun, oṣu kẹta, ọdun 2022 yii nile-ẹjọ sun ẹjọ ọkunrin ẹni ọgbọn ọdun kan, Abubakar Usman, to pa ọmọ iya kan naa mẹta lọjọ kan ṣoṣo bíi ẹni pẹran si. Bii aja to ti ya digbolugi, tabi olongbo to ti ya ẹhanna la gbọ pe Usman huwa lọjọ naa, iyẹn Ọjọbọ Tọsidee, ọsẹ to kọja, ọjọ kẹtala, oṣu kin-in-ni, ọdun 2022 yii, nigba to wo awọn tẹgbọn-taburo naa, Bello Abdulkadri, Ismail Abdulkadri ati Abdullahi Abdulkadri sunsun, to si ṣa wọn ladaa titi ti ẹmi fi bọ lara wọn. Gẹgẹ b’ALAROYE ṣe gbọ, ni nnkan bii aago marun-un irọlẹ ọjọ naa lede aiyede kan bẹ silẹ laarin Usman pẹlu awọn tẹgbọn-taburo yii laduugbo Oke-Orogun, niluu Ṣaki, nipinlẹ Ọyọ, tọkunrin naa si tori ẹ pa awọn ẹni ẹlẹni bii ẹni pẹran. Kayeefi to wa ninu iṣẹlẹ yii ni pe, ki i ṣe pe awọn mẹtẹẹta tọkunrin afurasi ọdaran naa pa ni wọn jẹ ọmọ kekere, ẹgbẹ loun pẹlu eyi to n jẹ Bello yẹn, nigba ti eyi Abdullahi jẹ ọmọọdun mẹtala ni tiẹ, ti Ismail si jẹ ọmọọdun mọkanla. Awọn ọlọpaa ni wọn mọ bi wọn ṣe mu ọkunrin oniwa bii maaluu to ya were yii lẹyin tawọn ara adugbo Oke-Orogun nibẹ fi iṣẹlẹ ọhun to wọn leti. L’Ọjọbọ, (Tọsidee), ni Sajẹnti ọlọpaa kan, Philips Amuṣan, wọ Usman dele-ẹjọ Majisireeti to wa laduugbo Iyaganku, n’Ibadan, fun ẹsun ipaniyan lorukọ CP Ngozi Ọnadeko ti i ṣe oga agba ọlọpaa ipinlẹ yii.


Kayeefi to wa ninu iṣẹlẹ yii ni pe, ki i ṣe pe awọn mẹtẹẹta tọkunrin afurasi ọdaran naa pa ni wọn jẹ ọmọ kekere, ẹgbẹ loun pẹlu eyi to n jẹ Bello yẹn, nigba ti eyi Abdullahi jẹ ọmọọdun mẹtala ni tiẹ, ti Ismail si jẹ ọmọọdun mọkanla. Awọn ọlọpaa ni wọn mọ bi wọn ṣe mu ọkunrin oniwa bii maaluu to ya were yii lẹyin tawọn ara adugbo Oke-Orogun nibẹ fi iṣẹlẹ ọhun to wọn leti. L’Ọjọbọ, (Tọsidee), ni Sajẹnti ọlọpaa kan, Philips Amuṣan, wọ Usman dele-ẹjọ Majisireeti to wa laduugbo Iyaganku, n’Ibadan, fun ẹsun ipaniyan lorukọ CP Ngozi Ọnadeko ti i ṣe oga agba ọlọpaa ipinlẹ yii. Onidaajọ Abimbọla Amọle-Ajimọti ko fun un lanfaani awijare kankan to fi paṣe pe ki wọn lọọ fi i pamọ si ahamọ ọgba ẹwọn Abolongo to wa niluu Ọyọ. Ọ waa sun igbẹjọ ṣi ọjọ kẹẹẹdogun, oṣu kẹta, ọdun 2022 yii pẹlu ireti pe ileeṣẹ eto idajọ ipinlẹ Ọyọ yii ti tọ ile-ẹjọ naa sọna lori ọna ti igbẹjọ ati idajọ yoo gba waye lori ẹjọ naa.


Onidaajọ Abimbọla Amọle-Ajimọti ko fun un lanfaani awijare kankan to fi paṣe pe ki wọn lọọ fi i pamọ si ahamọ ọgba ẹwọn Abolongo to wa niluu Ọyọ. Ọ waa sun igbẹjọ ṣi ọjọ kẹẹẹdogun, oṣu kẹta, ọdun 2022 yii pẹlu ireti pe ileeṣẹ eto idajọ ipinlẹ Ọyọ yii ti tọ ile-ẹjọ naa sọna lori ọna ti igbẹjọ ati idajọ yoo gba waye lori ẹjọ naa.


Ti Buhari ko ba tete buwọ lu abadofin eto idibo ti wọn ṣatunṣe ẹ yii, ẹ fura si i – Ayọ Fayoṣe

Faith Adebọla Gomina ipinlẹ Ekiti tẹlẹ, Ọgbẹni Peter Ayọdele Fayoṣe, ti ke si Aarẹ orileede wa, Ajagun-fẹyinti Muhammadu Buhari, lati ma ṣe fakoko kankan ṣofo mọ lori abadofin eto idibo ti awọn aṣofin apapọ n ṣatunṣe si lọwọ, o ni ko yaa buwọ lu abadofin naa, ki ajọ eleto idibo atawọn araalu le tete jẹ kawọn ofin tuntun inu rẹ mọ wọn lara ki eto idibo gbogbogboo too waye lọdun 2023. Lori eto ori tẹlifiṣan Channels kan ni Fayoṣe ti sọrọ yii l’Ọjọruu, ọsẹ yii, o ni ko sohun to tun yẹ ko da Buhari duro mọ lati sọ kinni ọhun dofin. Fayoṣe ni “O ti fẹẹ mọ Buhari lara lati maa wi awawi ti ko fi ni i buwọ lu awọn ofin to ṣe pataki forileede wa. Ṣẹ ẹ ranti pe ki idibo ọdun 2029 too waye, o yẹ ko ti buwọ lu abadofin yii, ko ti sọ ọ dofin, ṣugbọn niṣe lo n ṣawawi oriṣiiriṣii nigba yẹn. “Mi o sọ pe nnkan tawọn aṣofin apapọ ṣe daa tabi ko daa, ṣugbọn o yẹ ki Buhari maa ronu orukọ toun fẹẹ fi silẹ fawọn eeyan lati maa fi ṣeranti oun, pe oun lo jẹ ki eto idibo tubọ ja geere si i. “Bi Buhari ba tun kọ lati buwọ lu ofin yii lẹyin tileegbimọ aṣofin apapọ ti pari atunṣe si i, o yẹ kawọn ọmọ Naijiria tete fura si i. Tẹ o ba gbagbe, lẹyin nnkan bii oṣu kan tawọn aṣofin apapọ ti taari abadofin tuntun naa si Aarẹ Buhari lo da a pada fun wọn, o ni awọn apa kan ninu ofin naa, paapaa eyi to rọ mọ ilana gbangba laṣa i ta tawọn ẹgbẹ oṣelu yoo maa fi yan ọmooye ẹgbẹ wọn, ko ba ofin ilẹ wa mu daadaa, o ni ki wọn lọọ tun kinni naa wo, ko si buwọ lu u. Lati ọjọ Iṣẹgun, Tusidee, tawọn ọmọ ileegbimọ aṣoju-ṣofin ati awọn aṣofin agba ti pada sẹnu iṣẹ lẹyin isinmi wọn ni wọn ti bẹrẹ si i yẹ abadofin naa wo, wọn si ti n ṣe awọn atunṣe to yẹ, pẹlu ireti lati fi i ṣọwọ si Aarẹ laipẹ fun ibuwọlu rẹ, ki wọn le lo ofin naa lasiko eto idibo gbogbogboo ọdun 2023.


L’Ọṣun, ori ko eeyan mejila yọ lọwọ iku ojiji

Florence Babaṣọla, Oṣogbo Eeyan mejila lo bọ lọwọ iku ojiji nibi ijamba ọkọ to ṣẹlẹ loju ọna Ondo si Ifẹ lasiko ti ọkọ agbegi kan ati ọkọ bọọsi akero kan fori sọ ara wọn l’Ọjọruu, Wẹsidee, ọsẹ yii. Agbegbe Ẹgbẹjọda niṣẹlẹ naa ti ṣẹlẹ, ṣe ni bọọsi akero naa to ni nọmba BJN 375 XA run labala ibi ti awọn igi naa re si, bẹẹ ni awọn ero mejila ti wọn wa nibẹ fara pa, ṣugbọn ko si ẹni to ku ninu wọn. Agbẹnusọ fun ileeṣẹ ajọ ẹṣọ-ojupopo l’Ọṣun, Agnes Ogungbemi, sọ pe ẹru akoju ati iwakuwa ọkọ lo ṣokunfa ijamba naa. O ṣalaye pe ọkunrin mẹwaa ati obinrin meji ni wọn wa ninu bọọsi akero naa, bijamba naa si ṣe ṣẹlẹ ni ileeṣẹ ajọ naa to wa ni Ifẹtẹdo ti tete debẹ lati doola ẹmi wọn. O fi kun ọrọ rẹ pe gbogbo awọn ero inu ọkọ naa lawọn ti ko lọ sileewosan aladaani kan lagbegbe naa fun itọju to peye.


Ẹ maa dajọ iku fun ẹnikẹni to ba ti gbe oogun oloro – Oluwoo

Florence Babaṣọla, Oṣogbo Oluwoo ti ilẹ Iwo, Ọba Abdulrosheed Adewale Akanbi, ti sọ pe ọna kan ṣoṣo ti opin fi le de ba iwa gbigbe oogun oloro, igbesunmọmi, ipaniṣowo ati ipaniyan ni ki Aarẹ orileede yii, Muhammed Buhari, fi aṣẹ idajọ iku mulẹ fun ẹnikẹni to ba dan iru ẹ wo. Ninu atẹjade kan ti akọwe iroyin Oluwoo, Alli Ibraheem, fi sita l’Ọjọruu, Wẹsidee, ọsẹ yii, lo ti sọ pe bii igba ti eeyan fi ina sori orule sun ni ibi ti ọrọ eto aabo n lọ bayii, o si pọn dandan kijọba apapọ tete gbe igbesẹ lori ẹ. Nipa ṣiṣe eyi, Oluwoo ni yoo jẹ ẹkọ nla fun awọn ti wọn ba tun n gbero lati hu iru awọn iwa bẹẹ. O ni igboya ti awọn kan n ni lati gbe oogun oloro lo fa a ti awọn ti wọn n hu iwa igbesunmọmi fi n gbilẹ si i. Oluwoo gba ijọba apapọ niyanju lati tete pakiti mọra, ki wọn si da eto igbogun ti iwa ibajẹ ti ijọba Tunde Idiagbọn ati Jẹnẹra Muhammed Buhari gbe kalẹ lọdun 1984, iyẹn War Against Indiscipline (WAI), pada. O ni eto WAI to bẹrẹ loṣu kẹta, ọdun 1984, to si pari loṣu kẹsan-an, ọdun 1985, jẹ eyi to fopin si iwa jẹgudujẹra lorileede yii, ti eto aabo ko si mẹhẹ bii eleyii. O fi kun ọrọ rẹ pe ijọba gbọdọ kọju ija si awọn to n fi iwa igbesunmọmi, ipaniṣowo, iwa-ipa gbogbo, ṣiṣẹ ṣe nipa fifun wọn ni idajọ iku, ki alaafia le wa lawujọ wa. Oluwoo ṣalaye pe awọn oogun oloro ti wọn n gbe lo n sọ wọn di alailaaanu lawujọ, o si buru pe orileede Naijiria ti di ibuba oogun oloro nitori ijọba ti pa idajọ iku ti fun wọn.


O ni eto WAI to bẹrẹ loṣu kẹta, ọdun 1984, to si pari loṣu kẹsan-an, ọdun 1985, jẹ eyi to fopin si iwa jẹgudujẹra lorileede yii, ti eto aabo ko si mẹhẹ bii eleyii. O fi kun ọrọ rẹ pe ijọba gbọdọ kọju ija si awọn to n fi iwa igbesunmọmi, ipaniṣowo, iwa-ipa gbogbo, ṣiṣẹ ṣe nipa fifun wọn ni idajọ iku, ki alaafia le wa lawujọ wa. Oluwoo ṣalaye pe awọn oogun oloro ti wọn n gbe lo n sọ wọn di alailaaanu lawujọ, o si buru pe orileede Naijiria ti di ibuba oogun oloro nitori ijọba ti pa idajọ iku ti fun wọn. O ni bi igbesunmọmi ṣe n gbilẹ si i ni apa Ariwa orileede yii ni iwa ipaniṣowo n gbilẹ si i ni apa Guusu, ẹjẹ awọn alaiṣẹ si n ṣan lojoojumọ, ko si si bi ọjọ kan ṣe le kọja lai gbọ iroyin buburu lorileede yii. Ọba Akanbi ni ijọba gbọdọ jigiri si ojuṣe wọn ki nnkan too bọ sori, ki wọn si gba awọn iran to n bọ ninu wahala.


O ni bi igbesunmọmi ṣe n gbilẹ si i ni apa Ariwa orileede yii ni iwa ipaniṣowo n gbilẹ si i ni apa Guusu, ẹjẹ awọn alaiṣẹ si n ṣan lojoojumọ, ko si si bi ọjọ kan ṣe le kọja lai gbọ iroyin buburu lorileede yii. Ọba Akanbi ni ijọba gbọdọ jigiri si ojuṣe wọn ki nnkan too bọ sori, ki wọn si gba awọn iran to n bọ ninu wahala.


Atẹnujẹ ko ba Peter, nitori to n mugbo, adajọ ni ko gba’lẹ kootu fọjọ marun-un

Florence Babaṣọla, Oṣogbo Ọdọmọkunrin kan, Peter Igwe, ladajọ kootu Majisreeti kan niluu Ileefẹ sọ pe ko gbalẹ ayika kootu fun ọjọ marun-un lori ẹsun pe o n mugbo. Ẹsun meji ni wọn fi gbe Peter wa sile-ẹjọ, ẹsun akọkọ ni mimu igbo, ekeji ni pe o n gbe nnkan ti ofin ti de kaakiri. Nigba to n sọrọ ni kootu, Agbefọba Emmanuel Abdullahi ṣalaye pe ọjọ Aje, Mọnde, ọjọ kẹtadinlogun, oṣu kin-in-ni, ọdun yii, ni olujẹjọ huwa naa lagbegbe Ita-Ooṣa, niluu Ileefẹ. O ni nigba ti wọn ka igbo mọ ọn lọwọ, ko le ṣalaye ibi to ti ri i, eleyii to si nijiya labẹ abala ọtalelugba o din mọkanla ati ojilenirinwo o din mẹwaa ofin iwa ọdaran ti ọdun 2002 tipinlẹ Ọṣun n lo. Nigba ti wọn beere lọwọ rẹ boya o jẹbi ẹsun mejeeji tabi ko jẹbi, olujẹjọ sọ pe oun jẹbi ẹsun akọkọ, ṣugbọn oun ko jẹbi ẹsun keji. Adajọ A. Ayẹni da olujẹjọ lẹbi lori ẹsun kin-in-ni, nigba to da a lare lori ẹsun keji.


O ni nigba ti wọn ka igbo mọ ọn lọwọ, ko le ṣalaye ibi to ti ri i, eleyii to si nijiya labẹ abala ọtalelugba o din mọkanla ati ojilenirinwo o din mẹwaa ofin iwa ọdaran ti ọdun 2002 tipinlẹ Ọṣun n lo. Nigba ti wọn beere lọwọ rẹ boya o jẹbi ẹsun mejeeji tabi ko jẹbi, olujẹjọ sọ pe oun jẹbi ẹsun akọkọ, ṣugbọn oun ko jẹbi ẹsun keji. Adajọ A. Ayẹni da olujẹjọ lẹbi lori ẹsun kin-in-ni, nigba to da a lare lori ẹsun keji. Fun idajọ ẹsun kin-in-ni to jẹbi rẹ ọhun, Ayẹni sọ pe ki olujẹjọ gba gbogbo ilẹ ayika kootu naa fodidi ọjọ marun-un.


Fun idajọ ẹsun kin-in-ni to jẹbi rẹ ọhun, Ayẹni sọ pe ki olujẹjọ gba gbogbo ilẹ ayika kootu naa fodidi ọjọ marun-un.


Super Eagles gbo ewuro soju awọn agbabọọlu Guinea Bissau pẹlu ami-ayo meji si odo

Jọkẹ Amọri Ẹgbẹ agbabọọlu ilẹ wa, Super Eagles, ti gbo ewuro soju awọn akẹgbẹ wọn lati orileede Guinea Bissau pẹlu bi wọn ṣe na wọn ni ayo meji sodo nibi ifigagbaga idije ife-ẹyẹ Africa to n lọ lọwọ. Nigba ti bọọlu naa di iṣẹju mẹrindinlọgọta ni Sodiq Umar ju goolu akọkọ sinu awọn. Trust Ekong lo ju bọọlu keji sawọn. Pẹlu bi wọn ṣe bori lalẹ yii, ami mẹsan-an ni wọn ni ni isọri Group D ti wọn wa, awọn ni wọn si n ṣaaju ni isọri wọn nitori wọn ko padanu ifẹsẹwọnsẹ kankan latigba ti idije naa ti bẹrẹ. Niṣe ni awọn eeyan n ki Kooṣi wọn, Austin Eguavoen, ku oriire pẹlu aṣeyọri ti awọn ikọ rẹ ṣe. Tẹ o ba gbagbe, aipẹ yii ni wọn le kooṣi wọn tẹlẹ kuro, ti wọn si fi ọkunrin yii rọpo rẹ.


Famuyibọ fẹgbẹ APC silẹ l’Ekiti, o loun fẹẹ dije ninu ẹgbẹ Akọọdu

Taofeek Surdiq, Ado-Ekiti Oludije tẹlẹ ninu ẹgbẹ Social Democratic Party, Oloye Reuben Famuyibọ, ti fẹgbẹ Onigbaalẹ nipinlẹ Ekiti silẹ, pẹlu ileri pe oun yo dije ninu ẹgbẹ Akọọdu ninu eto idibo gomina ti yoo waye nipinlẹ naa ninu oṣu kẹfa, ọdun yii. Famuyibọ ṣalaye pe igbesẹ oun lati fi ẹgbẹ Onigbaalẹ silẹ ati lati dije ninu ẹgbẹ miiran waye pẹlu bi awọn eeyan ipinlẹ naa ṣe n pe oun pe afi dandan ki orukọ oun wa ninu iwe idibo gomina ninu eto idibo to bn bọ lọna naa. Ọkunrin yii jẹ ọkan lara awọn oludije funpo gomina ninu ẹgbẹ APC lọdun 2018. Nigba to n ba awọn oniroyin sọrọ l’Ado-Ekiti l’Ọjọruu, Wesidee, ọsẹ yii, o sọ pe awọn adari ẹgbẹ APC l’Ekiti ko fi aaye silẹ fun ọmọ ẹgbẹ miiran lati kopa ninu itẹsiwaju ẹgbẹ naa. O ṣalaye pe eleyii gan-an lo fa a ti awọn alatilẹyin oun fi sọ pe ki oun maa lọ sinu ẹgbẹ miiran lati lọọ dije fun ipo gomina naa. Ọmọ bibi ilu Ado-Ekiti yii sọ pe wọn ti pinnu lati fi idibo abẹle ẹgbẹ naa ṣe ojusaaju fun ẹni ti gomina ipinlẹ naa, Dokita Kayọde Fayẹmi, ba fa kalẹ.


Nigba to n ba awọn oniroyin sọrọ l’Ado-Ekiti l’Ọjọruu, Wesidee, ọsẹ yii, o sọ pe awọn adari ẹgbẹ APC l’Ekiti ko fi aaye silẹ fun ọmọ ẹgbẹ miiran lati kopa ninu itẹsiwaju ẹgbẹ naa. O ṣalaye pe eleyii gan-an lo fa a ti awọn alatilẹyin oun fi sọ pe ki oun maa lọ sinu ẹgbẹ miiran lati lọọ dije fun ipo gomina naa. Ọmọ bibi ilu Ado-Ekiti yii sọ pe wọn ti pinnu lati fi idibo abẹle ẹgbẹ naa ṣe ojusaaju fun ẹni ti gomina ipinlẹ naa, Dokita Kayọde Fayẹmi, ba fa kalẹ. O ni eleyii ni ko fun oun laaye lati tẹsiwaju pẹlu ipinnu oun lati di gomina ninu ẹgbẹ APC. O ṣalaye pe oun ti bẹrẹ iwadii ijinlẹ (Research) bi oun yoo ṣe ṣejọba onitẹsiwaju ti yoo ko gbogbo ọmọ ipinlẹ Ekiti jade ninu oṣi ati aini, ni kete ti wọn ba kede oun gẹgẹ bii ẹni to jawe olubori ninu eto idibo naa ti yoo waye lọjọ kejidinlogun, ọṣu kẹfa. Famuyibọ sọ pe awọn alatilẹyin oun ti bẹrẹ ipolongo olojule si ojule ni gbogbo ijọba ipinlẹ merindinlogun to wa nipinlẹ Ekiti.


O ni eleyii ni ko fun oun laaye lati tẹsiwaju pẹlu ipinnu oun lati di gomina ninu ẹgbẹ APC. O ṣalaye pe oun ti bẹrẹ iwadii ijinlẹ (Research) bi oun yoo ṣe ṣejọba onitẹsiwaju ti yoo ko gbogbo ọmọ ipinlẹ Ekiti jade ninu oṣi ati aini, ni kete ti wọn ba kede oun gẹgẹ bii ẹni to jawe olubori ninu eto idibo naa ti yoo waye lọjọ kejidinlogun, ọṣu kẹfa. Famuyibọ sọ pe awọn alatilẹyin oun ti bẹrẹ ipolongo olojule si ojule ni gbogbo ijọba ipinlẹ merindinlogun to wa nipinlẹ Ekiti.


Mo maa sanwo WAEC awọn ọmọ yin tẹ ẹ ba fibo gbe mi wọle sipo aarẹ Naijiria

Adefunkẹ Adebiyi Aṣiwaju Bọla Ahmed Tinubu, baba to ti fi ẹrongba rẹ han lati dupo aarẹ orilẹ-ede yii lọdun to n bọ, ti sọ diẹ ninu awọn ohun to lo wa lọkan oun lati ṣe fun Naijiria boun ba di aarẹ. Ohun akọkọ ti Aṣiwaju loun yoo ṣe ni sisanwo idanwo oniwee mẹwaa, (WAEC), fawọn akẹkọọ to ba wa nipele naa. O ni ko si obi ti ọmọ rẹ ko ni i le ṣedanwo naa boun ba wọle. Bo ti wu ki obi ọhun talika to, Tinubu sọ pe ọmọ rẹ yoo ṣe Waẹẹki lai sanwo, o ni ijọba oun ni yoo sanwo gbogbo ọmọ to ba to idanwo naa i ṣe. Bakan naa lo sọrọ nipa bi iṣẹ ati oṣi yoo ṣe kuro ni Naijiria. O loun fẹẹ dije dupo nitori ati tu ṣẹkẹṣẹkẹ iya kuro lẹsẹ kaluku ti ebi n pa ni.


Bo ti wu ki obi ọhun talika to, Tinubu sọ pe ọmọ rẹ yoo ṣe Waẹẹki lai sanwo, o ni ijọba oun ni yoo sanwo gbogbo ọmọ to ba to idanwo naa i ṣe. Bakan naa lo sọrọ nipa bi iṣẹ ati oṣi yoo ṣe kuro ni Naijiria. O loun fẹẹ dije dupo nitori ati tu ṣẹkẹṣẹkẹ iya kuro lẹsẹ kaluku ti ebi n pa ni. O sọrọ nipa alaafia ti ko si ni Naijiria, Aṣiwaju sọ pe a gbọdọ ṣẹgun awọn janduku gbogbo ti ko jẹ ki ọkan awọn eeyan balẹ. O ni gbogbo iwa ọdaran to gbilẹ yii ko le jẹ ki orilẹ-ede duro, o ni ọkan ninu awọn ojuṣe oun niyẹn. Ninu fidio kan ni Tinubu ti sọrọ yii, awọn obinrin ẹgbẹ oṣelu APC kan ti wọn kora jọ lo si n ba sọrọ naa.


O sọrọ nipa alaafia ti ko si ni Naijiria, Aṣiwaju sọ pe a gbọdọ ṣẹgun awọn janduku gbogbo ti ko jẹ ki ọkan awọn eeyan balẹ. O ni gbogbo iwa ọdaran to gbilẹ yii ko le jẹ ki orilẹ-ede duro, o ni ọkan ninu awọn ojuṣe oun niyẹn. Ninu fidio kan ni Tinubu ti sọrọ yii, awọn obinrin ẹgbẹ oṣelu APC kan ti wọn kora jọ lo si n ba sọrọ naa. Ẹka iroyin GistReel lo gbe fidio naa jade. Ninu ẹ ni Aṣiwaju ti n rọ awọn obinrin naa pe ki wọn ma ṣe fi ẹgbẹ Onigbaalẹ silẹ o. O ni ki wọn duro ti APC wamuwamu, nitori ẹgbẹ onilọsiwaju ni. “Igbalẹ ni ami idanimọ ẹgbẹ wa, ami tẹ ẹ si ri lori fila mi yii, ami ta a fi n tun ṣẹkẹṣẹkẹ ni.


Ẹka iroyin GistReel lo gbe fidio naa jade. Ninu ẹ ni Aṣiwaju ti n rọ awọn obinrin naa pe ki wọn ma ṣe fi ẹgbẹ Onigbaalẹ silẹ o. O ni ki wọn duro ti APC wamuwamu, nitori ẹgbẹ onilọsiwaju ni. “Igbalẹ ni ami idanimọ ẹgbẹ wa, ami tẹ ẹ si ri lori fila mi yii, ami ta a fi n tun ṣẹkẹṣẹkẹ ni. Ẹyin ni kẹ ẹ tu ṣẹkẹṣẹkẹ aimọkan, iṣẹ ati oṣi atawọn nnkan mi-in.” Bẹẹ ni Tinubu sọ fun wọn. O tẹsiwaju pe obinrin lo n fori ko jagidijagan yii ju, gbogbo ifipa foju ẹni gbole ati bẹẹ bẹẹ lọ ni wọn n koju. O ni afi ki orilẹ-ede yii toro, bi ko ba jẹ bẹẹ, ko le dẹrun lati tete ri iru Naijiria ta a fẹẹ ni.


Ẹyin ni kẹ ẹ tu ṣẹkẹṣẹkẹ aimọkan, iṣẹ ati oṣi atawọn nnkan mi-in.” Bẹẹ ni Tinubu sọ fun wọn. O tẹsiwaju pe obinrin lo n fori ko jagidijagan yii ju, gbogbo ifipa foju ẹni gbole ati bẹẹ bẹẹ lọ ni wọn n koju. O ni afi ki orilẹ-ede yii toro, bi ko ba jẹ bẹẹ, ko le dẹrun lati tete ri iru Naijiria ta a fẹẹ ni.


Ijamba mọto paayan meji loju ọna Abẹokuta s’Ibadan

Adefunkẹ Adebiyi, Abẹokuta Eeyan meji lo doloogbe lọsan-an Ọjọruu, Wẹsidee, ọjọ kọkandinlogun, oṣu kin-in-ni, ọdun 2022 yii, awọn mejila si fara pa nigba ti ijamba ọkọ ṣẹlẹ loju ọna to lọ s’Ibadan lati Abẹokuta. Mọto mẹta ọtọọtọ ni asidẹnti naa kan gẹgẹ bi Alukoro TRACE, Babatunde Akinbiyi, ṣe wi. O ni ni nnkan bii aago meji ọsan kọja iṣeju mẹwaa ni lọjọ naa. Awọn mọto to kan ni bọọsi ti nọmba ẹ jẹ LSD 937 HE, mọto akero Fọọdu ti nọmba ẹ jẹ AKM 801 ZW ati tirela kan to ko ba wọn to jẹ o sa lọ ni. Akinbiyi ṣalaye pe tirela lo jẹbi ọrọ, o ni oun lo n sare buruku to fi di pe awọn bọọsi ti ọkan n lọ s’Ibadan ti ikeji n bọ l’Abẹokuta fi fori sọra wọn, iyẹn lọgangan Abule Akankan, Ọdẹda. Ọmọ kekere kan tọjọ ori ẹ ko ju marun-un lọ ati iyaale ile kan lo ba iṣẹlẹ yii rin, wọn ku loju-ẹsẹ ni.


Awọn mọto to kan ni bọọsi ti nọmba ẹ jẹ LSD 937 HE, mọto akero Fọọdu ti nọmba ẹ jẹ AKM 801 ZW ati tirela kan to ko ba wọn to jẹ o sa lọ ni. Akinbiyi ṣalaye pe tirela lo jẹbi ọrọ, o ni oun lo n sare buruku to fi di pe awọn bọọsi ti ọkan n lọ s’Ibadan ti ikeji n bọ l’Abẹokuta fi fori sọra wọn, iyẹn lọgangan Abule Akankan, Ọdẹda. Ọmọ kekere kan tọjọ ori ẹ ko ju marun-un lọ ati iyaale ile kan lo ba iṣẹlẹ yii rin, wọn ku loju-ẹsẹ ni. Awọn mejila mi-in si tun farapa. Ileewosan Jẹnẹra Ọdẹda ni wọn ko awọn to ṣeṣe lọ, mọṣuari ibẹ naa ni wọn ko awọn oku si.


Awọn mejila mi-in si tun farapa. Ileewosan Jẹnẹra Ọdẹda ni wọn ko awọn to ṣeṣe lọ, mọṣuari ibẹ naa ni wọn ko awọn oku si.


Tọkọ-taya ko tọọgi lọọ lu tiṣa l’Ado-Odo, nitori ọmọ wọn tileewe ni ko gẹrun

Adefunkẹ Adebiyi, Abẹokuta Oju bọrọ ko gbọmọ lọwọ ekurọ lọrọ awọn akẹkọọ ileewe girama nipinlẹ Ogun bayii, bijọba Gomina Dapọ Abiọdun ti n ge wọn lọwọ ni wọn n bọ oruka. Niṣe ni awọn obi kan tun tẹle ọmọ wọn lọ sileewe l’Ado-Odo pẹlu tọọgi, ni wọn ba lu tiṣa mẹta ni lilu gidi, wọn tun ba mọto olukọ kan jẹ. Ọjọ Aje, Mọnde, ọjọ kẹtadinlogun, oṣu kin-in-ni yii, ni ikọlu kọkọ waye nileewe Toyon High School, l’Ado-Odo Ọta. Akẹkọọ ọkunrin kan torukọ ẹ n jẹ Joshua Joseph, to wa nipele aṣekagba nileewe naa ni wọn ni o gẹ irun buruku sori, o si gbe e wa sileewe bẹẹ. Irun naa ni tiṣa kan torukọ ẹ n jẹ Kabir Azeez ni ko lọọ gẹ, ko si pada wa sileewe to ba gẹ ẹ tan. Ṣugbọn kaka ki Joseph lọọ gẹrun ẹ, niṣe lo lọọ rojọ ibẹri fawọn obi rẹ nile, nigba ti yoo si pada wa sileewe, oun, iya ati baba rẹ pẹlu obinrin kan atawọn ọkunrin meji ni wọn jọ wa, wọn waa ba awọn alaṣẹ ja, wọn ni aṣẹ wo ni wọn ni lati le ọmọ awọn jade nileewe.


Akẹkọọ ọkunrin kan torukọ ẹ n jẹ Joshua Joseph, to wa nipele aṣekagba nileewe naa ni wọn ni o gẹ irun buruku sori, o si gbe e wa sileewe bẹẹ. Irun naa ni tiṣa kan torukọ ẹ n jẹ Kabir Azeez ni ko lọọ gẹ, ko si pada wa sileewe to ba gẹ ẹ tan. Ṣugbọn kaka ki Joseph lọọ gẹrun ẹ, niṣe lo lọọ rojọ ibẹri fawọn obi rẹ nile, nigba ti yoo si pada wa sileewe, oun, iya ati baba rẹ pẹlu obinrin kan atawọn ọkunrin meji ni wọn jọ wa, wọn waa ba awọn alaṣẹ ja, wọn ni aṣẹ wo ni wọn ni lati le ọmọ awọn jade nileewe. Igbakeji ọga agba nileewe naa, Abilekọ Mariam Onilogbo, ṣalaye pe boun ṣe ni bi wọn ko ba le tẹle aṣẹ ileewe, ki wọn jade kuro lọgba awọn niyẹn. O ni bi wọn ṣe jade loun bẹrẹ si i gbọ ariwo ninu ọgba ileewe, ti wọn ti bẹrẹ si i lu awọn tiṣa, ti wọn tun fọ gilaasi iwaju mọto tiṣa kan. Awọn tiṣa ti wọn lu naa ni Abel Thomas, Kabir Azeez ati Adegun Adekunle, ṣugbọn eyi ti wọn ṣe leṣe ju ti wọn si fọ ẹnu ẹ ni Kabir Azeez. Orukọ tiṣa ti wọn fọ gilaasi mọto rẹ ni Jọlayẹmi Jeromu.


Igbakeji ọga agba nileewe naa, Abilekọ Mariam Onilogbo, ṣalaye pe boun ṣe ni bi wọn ko ba le tẹle aṣẹ ileewe, ki wọn jade kuro lọgba awọn niyẹn. O ni bi wọn ṣe jade loun bẹrẹ si i gbọ ariwo ninu ọgba ileewe, ti wọn ti bẹrẹ si i lu awọn tiṣa, ti wọn tun fọ gilaasi iwaju mọto tiṣa kan. Awọn tiṣa ti wọn lu naa ni Abel Thomas, Kabir Azeez ati Adegun Adekunle, ṣugbọn eyi ti wọn ṣe leṣe ju ti wọn si fọ ẹnu ẹ ni Kabir Azeez. Orukọ tiṣa ti wọn fọ gilaasi mọto rẹ ni Jọlayẹmi Jeromu. Nigba ti rogbodiyan naa n lọ lọwọ lawọn alaṣẹ ileewe ranṣe pe awọn ọlọpaa ẹkun Ado Odo, ti DPO Arowojẹun Micheal fi ko awọn ikọ rẹ lọ sibẹ ti wọn si kapa ẹ. Bẹẹ ni wọn mu Baba ati Iya Joshua to waa ja nileewe, orukọ wọn ni Oyedele Nutai Joseph ati Elizabeth Joseph. Ọsẹ to kọja yii lawọn akẹkọọ ṣẹṣẹ wọle saa keji nipinlẹ Ogun, niṣe si ni ijọba kan an nipa fawọn obi lati kọwọ bọwe adehun pe awọn ọmọ wọn o ni i daamu tiṣa, wọn ko ni i huwa ọmọ buruku nileewe. Iwe ti wọn kọwọ bọ naa ni fọto akẹkọọ ati ti obi ninu, Baba Joshua yii naa kọwọ bọwe ọhun pẹlu, fọto rẹ ati tọmọ rẹ to da wahala silẹ yii si wa nibẹ.


Nigba ti rogbodiyan naa n lọ lọwọ lawọn alaṣẹ ileewe ranṣe pe awọn ọlọpaa ẹkun Ado Odo, ti DPO Arowojẹun Micheal fi ko awọn ikọ rẹ lọ sibẹ ti wọn si kapa ẹ. Bẹẹ ni wọn mu Baba ati Iya Joshua to waa ja nileewe, orukọ wọn ni Oyedele Nutai Joseph ati Elizabeth Joseph. Ọsẹ to kọja yii lawọn akẹkọọ ṣẹṣẹ wọle saa keji nipinlẹ Ogun, niṣe si ni ijọba kan an nipa fawọn obi lati kọwọ bọwe adehun pe awọn ọmọ wọn o ni i daamu tiṣa, wọn ko ni i huwa ọmọ buruku nileewe. Iwe ti wọn kọwọ bọ naa ni fọto akẹkọọ ati ti obi ninu, Baba Joshua yii naa kọwọ bọwe ọhun pẹlu, fọto rẹ ati tọmọ rẹ to da wahala silẹ yii si wa nibẹ. Ṣugbọn ọsẹ kan lẹyin ti wọn wọle lọmọ wọn rufin yii, ti awọn obi rẹ naa si gbe lẹyin rẹ. Ẹ oo ranti pe awọn ọmọleewe Girama kan dan mẹwaa wo lọdun to kọja, to jẹ bi wọn ṣe n lu tiṣa ni wọn tun fọ DPO kan lori. Obi awọn mi-in si lọwọ ninu rogbodiyan ọhun, wahala lagbara kijọba too gbe awọn ilana ati kapa ẹ jade.


Ṣugbọn ọsẹ kan lẹyin ti wọn wọle lọmọ wọn rufin yii, ti awọn obi rẹ naa si gbe lẹyin rẹ. Ẹ oo ranti pe awọn ọmọleewe Girama kan dan mẹwaa wo lọdun to kọja, to jẹ bi wọn ṣe n lu tiṣa ni wọn tun fọ DPO kan lori. Obi awọn mi-in si lọwọ ninu rogbodiyan ọhun, wahala lagbara kijọba too gbe awọn ilana ati kapa ẹ jade. Awọn ọlọpaa ti ti awọn obi mejeeji tọwọ ba yii mọle, CP Lanre Bankọle si ti paṣẹ pe ki wọn ko wọn lọ si kootu laipẹ.


Awọn ọlọpaa ti ti awọn obi mejeeji tọwọ ba yii mọle, CP Lanre Bankọle si ti paṣẹ pe ki wọn ko wọn lọ si kootu laipẹ.


Ọṣinbajo lo daa ju ninu gbogbo awọn to fẹẹ dupo aarẹ lẹgbẹ APC – Babangida Aliyu

Adefunkẹ Adebiyi Ọgbẹni Igbakeji Aarẹ, njẹ o mọ pe iwọ lo daa ju ninu ẹyin tẹ ẹ fẹẹ dupo aarẹ lẹgbẹ yin? Eyi ni ibeere ti gomina ipinlẹ Niger tẹlẹ, Mu’azu Babangida Aliyu, beere lọwọ Ọjọgbọn Yẹmi Ọṣinbajo lọjọ Iṣẹgun, ọjọ kejidinlogun, oṣu kin-in-ni yii, lasiko to n sọrọ nibi eto kan nipinlẹ Kano. Babangida sọ pe ko si ondije kankan lẹgbẹ APC to daa to Ọjọgbọn Ọṣinbajo. O ni awọn eeyan keeyan olowoogbo kan ko ni i rọwọ mu ninu ibo aarẹ 2023 yii o, koda ki wọn fowo ṣe e. “Ko si bo ṣe le lowo to, ẹ jẹ ko gbe owo ẹ wa, a maa gba a” Bẹẹ ni Babangida Aliu wi. Ọkunrin ọmọ ipinlẹ Niger naa ṣapejuwe Igbakeji Aarẹ gẹgẹ bii ondije kan ṣoṣo to mọ Naijiria daadaa, tawọn eeyan si tẹwọ gba kaakiri orilẹ-ede yii, lai fi ti ẹya ṣe. Bakan naa ni Emir ilu Lafia, Adajọ-fẹyinti Sidi Bage naa n lulu atilẹyin fun Ọṣinbajo.


O ni awọn eeyan keeyan olowoogbo kan ko ni i rọwọ mu ninu ibo aarẹ 2023 yii o, koda ki wọn fowo ṣe e. “Ko si bo ṣe le lowo to, ẹ jẹ ko gbe owo ẹ wa, a maa gba a” Bẹẹ ni Babangida Aliu wi. Ọkunrin ọmọ ipinlẹ Niger naa ṣapejuwe Igbakeji Aarẹ gẹgẹ bii ondije kan ṣoṣo to mọ Naijiria daadaa, tawọn eeyan si tẹwọ gba kaakiri orilẹ-ede yii, lai fi ti ẹya ṣe. Bakan naa ni Emir ilu Lafia, Adajọ-fẹyinti Sidi Bage naa n lulu atilẹyin fun Ọṣinbajo. Nibi ayẹyẹ naa loun paapaa ti sọ pe “Ọgbẹni Igbakeji Aarẹ, gbogbo ibi to o ba n lọ, a o maa ba ọ lọ” Emir Lafia sọ ọ di mimọ pe ipinlẹ Nasarawa yoo ṣe gbogbo atilẹyin to tọ fun Yẹmi Ọṣinbajo lati di aarẹ lọdun to n bọ. O ni kijọba apapọ tubọ so okun aabo le si i lorilẹ-ede yii, paapaa l’Oke-Ọya, nibi ti ijinigbe ti di nnkan gbogbo igba. Emir ni kijọba ro awọn ọba lagbara kawọn naa le sa agbara wọn lori aabo to sọnu yii.


Nibi ayẹyẹ naa loun paapaa ti sọ pe “Ọgbẹni Igbakeji Aarẹ, gbogbo ibi to o ba n lọ, a o maa ba ọ lọ” Emir Lafia sọ ọ di mimọ pe ipinlẹ Nasarawa yoo ṣe gbogbo atilẹyin to tọ fun Yẹmi Ọṣinbajo lati di aarẹ lọdun to n bọ. O ni kijọba apapọ tubọ so okun aabo le si i lorilẹ-ede yii, paapaa l’Oke-Ọya, nibi ti ijinigbe ti di nnkan gbogbo igba. Emir ni kijọba ro awọn ọba lagbara kawọn naa le sa agbara wọn lori aabo to sọnu yii. Ni ti Babangida Aliyu, awọn eeyan ni ohun to n sọ naa ṣi le yipada, ṣebi oloṣelu ni. Awọn kan sọ pe Aṣiwaju Tinubu lo n dọgbọn pe ni olowoogbo, wọn ni biyẹn ba si gbowo fun un gẹgẹ boun naa ṣe sọ, yoo gba a.


Ni ti Babangida Aliyu, awọn eeyan ni ohun to n sọ naa ṣi le yipada, ṣebi oloṣelu ni. Awọn kan sọ pe Aṣiwaju Tinubu lo n dọgbọn pe ni olowoogbo, wọn ni biyẹn ba si gbowo fun un gẹgẹ boun naa ṣe sọ, yoo gba a.


Eeyan mẹwaa ku ninu ijamba ọkọ ni Fidiwọ

Adefunkẹ Adebiyi, Abẹokuta Bo tilẹ jẹ pe eeyan mẹrin ni ajọ FRSC ipinlẹ Ogun sọ pe wọn ku ninu ijamba ọkọ to waye laaarọ ọjọ Iṣẹgun, Tusidee, ọjọ kejidinlogun oṣu kin-in-ni yii, ni Fidiwọ, loju ọna marosẹ Eko s’Ibadan, awọn tiṣẹlẹ naa ṣoju wọn sọ pe ko din leeyan mẹwaa to dagbere faye. Ohun ti Kọmandanti Ahmed Umar, ọga FRSC ipinlẹ Ogun, sọ fawọn akọroyin ni pe ni nnkan bii aago mọkanla aarọ ku iṣẹju marun-un ni iṣẹlẹ aburu naa waye, ninu eyi ti eeyan mẹrin ti ku, ti awọn mejila si fara pa. O ṣalaye pe ere asapajude ti dẹrẹba ọkọ Mazda ti nọmba e jẹ APP 111 XM n sa lo fa ijamba naa. Umar sọ pe ọkọ tanka kan lo n yipada lọwọ loju ọna ọhun, ki bọọsi to n sare buruku bọ naa too lọọ rọ lu u to si fi ẹmi awọn eeyan ṣofo, to tun ṣe awọn mi-in leṣe yanna-yanna. Gẹgẹ bo ṣe wi, “ Eeyan mejila lo fara pa, ọkunrin mẹsan-an, obinrin mẹta. O ṣe ni laaanu pe eeyan mẹrin ku ninu ijamba naa, agbalagba ọkunrin ni gbogbo wọn.” Ọga FRSC yii sọ pe ileewosan Victory ati Idẹra, l’Ogere, lawọn to ṣeṣe wa, nigba tawọn oku ti wa ni mọṣuari FOS, n’Ipara. O waa kilọ fawọn awakọ, o ni ki wọn ro ti pe ọdun tuntun la tun wa yii, ki wọn yee wakọ lọna to n sọ ẹmi nu, to tun n sọ ọpọ eeyan di alaabọ ara.


Gẹgẹ bo ṣe wi, “ Eeyan mejila lo fara pa, ọkunrin mẹsan-an, obinrin mẹta. O ṣe ni laaanu pe eeyan mẹrin ku ninu ijamba naa, agbalagba ọkunrin ni gbogbo wọn.” Ọga FRSC yii sọ pe ileewosan Victory ati Idẹra, l’Ogere, lawọn to ṣeṣe wa, nigba tawọn oku ti wa ni mọṣuari FOS, n’Ipara. O waa kilọ fawọn awakọ, o ni ki wọn ro ti pe ọdun tuntun la tun wa yii, ki wọn yee wakọ lọna to n sọ ẹmi nu, to tun n sọ ọpọ eeyan di alaabọ ara. Bẹẹ lo ba awọn teeyan wọn ba iṣẹlẹ naa lọ kẹdun, o ni ki wọn lọ si ileeṣẹ FRSC Ogunmakin fun ẹkunrẹrẹ alaye lori ijamba yii.


Bẹẹ lo ba awọn teeyan wọn ba iṣẹlẹ naa lọ kẹdun, o ni ki wọn lọ si ileeṣẹ FRSC Ogunmakin fun ẹkunrẹrẹ alaye lori ijamba yii.


Nitori gbeṣe to pọ lọrun ẹ, Ọlakunle para ẹ ni Kwara

Ibrahim Alagunmu, Ilọrin Gende-kunrin kan, Ọlakunle Ọbaoye, ẹni ọdun mẹẹẹdogbọn, ti ṣẹku para ẹ nitori gbeṣe to jẹ ni abule kan ti wọn n pe ni Ẹrinmọpe, lẹbaa Ayedun, nijọba ibilẹ Oke-Ẹrọ, nipinlẹ Kwara. Ninu atẹjade kan ti Agbẹnusọ ajọ ẹsọ alaabo ṣifu difẹnsi, ẹka ti ipinlẹ Kwara, Ọgbẹni Babawale Zaid Afolabi, fi sita niluu Ilọrin, lọjọ Iṣẹgun, Tusidee, ọṣẹ yii, lo ti salaye pe gende-kunrin ọhun lọ sinu igbo lọjọ Aje, Mọnde, ọṣẹ yii, to si lọọ pokunso latari pe gbeṣe ti pọ lọrun ẹ, ti ko si sọna lati san owo naa pada. Lo ba wo o pe iku ya ju ẹsin lọ, o si ṣeku pa ara rẹ. Ọkunrin naa ni pẹlu iranlọwọ ileeṣẹ ọlọpaa ni awọn fi tu oku ọkunrin naa kuro lara igi, ti wọn si ti gbe e fun awọn mọlẹbi ki wọn le sin oku ọhun. Wọn ti gbe iṣẹlẹ naa le ileeṣẹ ọlọpaa lọwọ fun ẹkunrẹrẹ iwadii, lẹyin iwadii ni wọn yoo gbe igbesẹ to ba tọ.


Ọkọ akẹru lawọn eleyii maa n da lọna nipinlẹ Ogun, ọlọpaa ti ko wọn

Adefunkẹ Adebiyi, Abẹokuta Oju ọna marosẹ Ṣagamu-Ijẹbu-Ode lawọn ọkunrin meje yii ti maa n ṣọṣẹ. Awọn tirela akẹru to n bọ lati awọn ileeṣẹ kaakiri ni wọn maa n da lọna, ti wọn yoo si gba gbogbo ohun ti wọn ba n ko lọ naa ati tirela, pẹlu nnkan ogun ni wọn n ṣiṣẹ laabi wọn. Gẹgẹ bawọn ọlọpaa ṣe kọ ọ, orukọ wọn ree: Onyegbuchi Nwafor, Idakole Benjamin, Ibrahim Musa, Abọlade Shọla, Ikem Ejimofor, Adebayọ Jamiu ati Adeyẹye Edwin. Iru iṣẹ bẹẹ ni wọn n ṣe lọwọ lọjọ kẹjọ, oṣu kejila, ọdun 2021, ti ipe fi dun ni teṣan ọlọpaa Odogbolu, ni nnkan bii aago mẹta oru, pe awọn adigunjale ti ja tirela kan to ko ọja ileeṣẹ kan lọna. Wọn ni niṣe lawọn ole naa so dẹrẹba to wa tirela naa lokun pẹlu ọmọ ẹyin ọkọ ti wọn jọ n lọ, inu igbo ni wọn lọọ de wọn mọ ti wọn si gbe tirela ẹlẹru naa lọ. Awọn ọlọpaa lọ sibẹ, ṣugbọn wọn ko ba awọn adigunjale yii mọ, wọn bẹrẹ si i dọdẹ wọn pẹlu apejuwe tawọn eeyan to ri wọn ṣe, nigba to si ya, wọn ri tirela akẹru naa to fẹẹ kọja si oju ọna Ijẹbu-Ode.


Iru iṣẹ bẹẹ ni wọn n ṣe lọwọ lọjọ kẹjọ, oṣu kejila, ọdun 2021, ti ipe fi dun ni teṣan ọlọpaa Odogbolu, ni nnkan bii aago mẹta oru, pe awọn adigunjale ti ja tirela kan to ko ọja ileeṣẹ kan lọna. Wọn ni niṣe lawọn ole naa so dẹrẹba to wa tirela naa lokun pẹlu ọmọ ẹyin ọkọ ti wọn jọ n lọ, inu igbo ni wọn lọọ de wọn mọ ti wọn si gbe tirela ẹlẹru naa lọ. Awọn ọlọpaa lọ sibẹ, ṣugbọn wọn ko ba awọn adigunjale yii mọ, wọn bẹrẹ si i dọdẹ wọn pẹlu apejuwe tawọn eeyan to ri wọn ṣe, nigba to si ya, wọn ri tirela akẹru naa to fẹẹ kọja si oju ọna Ijẹbu-Ode. Kia lawọn ọlọpaa bẹrẹ si i le wọn, wọn ri awọn mẹta mu, awọn mẹrin sa lọ ninu ọkọ ayọkẹlẹ Honda kan. Afi bo ṣe di laaarọ ọjọ naa gan-an ti awọn to sa lọ gba lọọya, ti wọn sọ fun un pe awọn ọlọpaa ti mu awọn ọrẹ awọn laiṣẹ, ti wọn ni ki lọọya naa bawọn gba beeli Musa Ibrahim, Shọla Abọlade ati Edwin Adeyẹye tọlọpaa mu n’Ijẹbu-Ode. Gẹgẹ bi alaye DSP Abimbọla Oyeyẹmi, Alukoro ọlọpaa nipinlẹ Ogun, o ni awọn ọlọpaa sọ fun lọọya pe ko lọọ ko awọn to ran an niṣẹ wa kawọn too le fi awọn to wa lahaamọ naa silẹ. Nigba naa ni lọọya pe wọn lori aago pe ki wọn maa bọ o, awọn ti fẹẹ yanju ọrọ.


Kia lawọn ọlọpaa bẹrẹ si i le wọn, wọn ri awọn mẹta mu, awọn mẹrin sa lọ ninu ọkọ ayọkẹlẹ Honda kan. Afi bo ṣe di laaarọ ọjọ naa gan-an ti awọn to sa lọ gba lọọya, ti wọn sọ fun un pe awọn ọlọpaa ti mu awọn ọrẹ awọn laiṣẹ, ti wọn ni ki lọọya naa bawọn gba beeli Musa Ibrahim, Shọla Abọlade ati Edwin Adeyẹye tọlọpaa mu n’Ijẹbu-Ode. Gẹgẹ bi alaye DSP Abimbọla Oyeyẹmi, Alukoro ọlọpaa nipinlẹ Ogun, o ni awọn ọlọpaa sọ fun lọọya pe ko lọọ ko awọn to ran an niṣẹ wa kawọn too le fi awọn to wa lahaamọ naa silẹ. Nigba naa ni lọọya pe wọn lori aago pe ki wọn maa bọ o, awọn ti fẹẹ yanju ọrọ. N ni Nwafor Onyebuchi ati Idakole Benjamin tawọn naa jẹ sajẹnti ọlọpaa tẹlẹ ki wọn too le wọn danu ba yọju si teṣan, bi wọn ṣe mu wọn silẹ niyẹn. Wọn ko wọn lọ sẹka SCID ti wọn ti n ṣewadii kikun, wọn fọrọ wa wọn lẹnu wo, ni wọn ba jẹwọ pe awọn lawọn di oju ọna marose, tawọn gba tirela to ko Blue band sinu naa lọwọ dẹrẹba ati ọmọ ẹyin ọkọ, tawọn si so wọn mọlẹ bii ẹran. Wọn tun jẹwọ pe awọn ti da tirela mẹrin lọna ri tawọn ti gba awọn ọja bii ‘Pampers, nnkan mimu Nutri C, Blue band ati fulawa Honey well.


N ni Nwafor Onyebuchi ati Idakole Benjamin tawọn naa jẹ sajẹnti ọlọpaa tẹlẹ ki wọn too le wọn danu ba yọju si teṣan, bi wọn ṣe mu wọn silẹ niyẹn. Wọn ko wọn lọ sẹka SCID ti wọn ti n ṣewadii kikun, wọn fọrọ wa wọn lẹnu wo, ni wọn ba jẹwọ pe awọn lawọn di oju ọna marose, tawọn gba tirela to ko Blue band sinu naa lọwọ dẹrẹba ati ọmọ ẹyin ọkọ, tawọn si so wọn mọlẹ bii ẹran. Wọn tun jẹwọ pe awọn ti da tirela mẹrin lọna ri tawọn ti gba awọn ọja bii ‘Pampers, nnkan mimu Nutri C, Blue band ati fulawa Honey well. Apapọ owo ọja ti wọn ti ja gba yii si jẹ miliọnu mẹẹẹdọgbọn o le ẹgbẹta ati diẹ (25,688,000). Nipa bi wọn ṣe n ṣe ọja ti wọn ba jagba naa, wọn ni Alaaji kan lawọn n ta a fun ni Kwara, ẹni naa ni Alaaji Jamiu. Bawọn ọlọpaa ṣe dọdẹ ẹ ti wọn wa a de Ẹrin-Ile, ni Kwara, niyẹn ti wọn si mu un.


Apapọ owo ọja ti wọn ti ja gba yii si jẹ miliọnu mẹẹẹdọgbọn o le ẹgbẹta ati diẹ (25,688,000). Nipa bi wọn ṣe n ṣe ọja ti wọn ba jagba naa, wọn ni Alaaji kan lawọn n ta a fun ni Kwara, ẹni naa ni Alaaji Jamiu. Bawọn ọlọpaa ṣe dọdẹ ẹ ti wọn wa a de Ẹrin-Ile, ni Kwara, niyẹn ti wọn si mu un. Alaaji Jamiu naa jẹwọ, o loun loun ni tirela tawọn adigunjale yii fi dabuu ọna nibi iṣẹ ti wọn ṣe gbẹyin, bẹẹ ni Ikem Ejimofor naa jẹwọ pe oun naa maa n ra awọn ọja yii lowo pọọku ti ko ṣee gbọ seti. Ọga ọlọpaa Ogun, CP Lanre Bankọle, dupẹ lọwọ awọn ọlọpaa to ṣiṣẹ takun-takun ti wọn fi ridi awọn adigunjale yii, bẹẹ lo ni ko gbọdọ pẹ rara ti wọn yoo fi foju bale-ẹjọ.


Alaaji Jamiu naa jẹwọ, o loun loun ni tirela tawọn adigunjale yii fi dabuu ọna nibi iṣẹ ti wọn ṣe gbẹyin, bẹẹ ni Ikem Ejimofor naa jẹwọ pe oun naa maa n ra awọn ọja yii lowo pọọku ti ko ṣee gbọ seti. Ọga ọlọpaa Ogun, CP Lanre Bankọle, dupẹ lọwọ awọn ọlọpaa to ṣiṣẹ takun-takun ti wọn fi ridi awọn adigunjale yii, bẹẹ lo ni ko gbọdọ pẹ rara ti wọn yoo fi foju bale-ẹjọ.


Awọn agba ijoye Ibadan yi ipinnu wọn pada, wọn lawọn o ṣẹjọ mọ

Ọlawale Ajao, Ibadan Awọn agbaagba ijoye Ibadan, ti wọn tun jẹ igbimọ Olubadan ilẹ Ibadan, ti gbe ẹjọ ti wọn pe tako Ladọja kuro ni kootu. Igbesẹ ọhun, eyi to waye ninu ipade ti wọn ṣe laafin Olubadan to wa l’Ọja’ba, n’Ibadan, lọjọ Iṣẹgun, Tusidee, ọsẹ yii, ni wọn gbe lati jẹ ko ṣee ṣe fun wọn lati tete fi Olubadan mi-in jẹ lẹyin ipapoda Ọba Saliu Akanmu Adetunji tí í ṣe Olubadan ana. Lati ọjọ keji, oṣu kin-in-ni, ọdun 2022 yii, t’Olubadan ana ti waja lawuyewuye ti bẹrẹ lori ẹni to yẹ ko jọba ati ẹni ti ko yẹ ko jọba nitori ọrọ ọba ti ijọba ipinlẹ Ọyọ ana, labẹ akoso gomina Abiọla Ajimọbi, fi awọn agba ijoye ilu naa jẹ, eyi to mu ki Osi Olubadan ilẹ Ibadan, Sẹnetọ Rashidi Adewọlu Ladọja, pe ijọba atawọn ijoye ẹgbẹ ẹ to fi jọba ọhun lẹjọ pe ọba ti wọn jẹ ọhun lodi sofin ati aṣa oye jijẹ ilẹ Ibadan. Lẹyin ti ile-ẹjọ da Ladọja lare, to si dajọ pe ko lẹtọọ fawọn ijoye ọba kan lati tun jọba ninu ilu kan naa, awọn agba oye wọnyi, ti wọn tun jẹ igbimọ afọbajẹ ilẹ Ibadan, pẹjọ ko-tẹ-mi-lọrun tako idajọ naa. Ẹjọ ọhun to ṣi wa ni kootu dasiko yii lawọn amofin kan n sọ pe o ṣee ṣe ko da ijọba lọwọ kọ lati fi Ọtun Olubadan, Agba-Oye Lekan Balogun, ti ipo ọba kan jọba titi ti idajọ yoo fi waye lori ẹjọ naa ni kootu. Ṣaaju ni Gomina ipinlẹ Ọyọ, Ẹnjinnia Ṣeyi Makinde, ti ṣepade pẹlu awọn eeyan yii, to si rọ wọn lati jawọ ninu ọrọ ẹjọ to wa ni kootu, ki wọn si yanju ọrọ naa gẹgẹ bii ọmọ iya laarin ara wọn, ki wọn le fi ẹni to yẹ ko jọba sori itẹ lasiko.


Lẹyin ti ile-ẹjọ da Ladọja lare, to si dajọ pe ko lẹtọọ fawọn ijoye ọba kan lati tun jọba ninu ilu kan naa, awọn agba oye wọnyi, ti wọn tun jẹ igbimọ afọbajẹ ilẹ Ibadan, pẹjọ ko-tẹ-mi-lọrun tako idajọ naa. Ẹjọ ọhun to ṣi wa ni kootu dasiko yii lawọn amofin kan n sọ pe o ṣee ṣe ko da ijọba lọwọ kọ lati fi Ọtun Olubadan, Agba-Oye Lekan Balogun, ti ipo ọba kan jọba titi ti idajọ yoo fi waye lori ẹjọ naa ni kootu. Ṣaaju ni Gomina ipinlẹ Ọyọ, Ẹnjinnia Ṣeyi Makinde, ti ṣepade pẹlu awọn eeyan yii, to si rọ wọn lati jawọ ninu ọrọ ẹjọ to wa ni kootu, ki wọn si yanju ọrọ naa gẹgẹ bii ọmọ iya laarin ara wọn, ki wọn le fi ẹni to yẹ ko jọba sori itẹ lasiko. Gbogbo wọn, titi dori Ladọja ti kii ba wọn ṣe pade papọ latigba ti ọrọ yii ti bẹrẹ, ni wọn peju pesẹ sibi ipade ọhún, ti wọn si gba si Gomina Makinde lẹnu ko too di pe wọn gbe igbesẹ lori ọrọ naa nibi ipade wọn ọjọ Tusidee yii. Nigba to n ba oniroyin sọrọ lẹyin ipade ọhun, Ọtun Balogun ilẹ Ibadan, Agba-Oye Tajudeen Abimbọla, sọ pe “ọjọ kin-ni-ni, oṣu keji, ni wọn sun igbẹjọ yẹn si, ṣugbọn a ti pinnu lati lọọ gbe ẹjọ yẹn kuro ni kootu ṣaaju asiko naa”.


Gbogbo wọn, titi dori Ladọja ti kii ba wọn ṣe pade papọ latigba ti ọrọ yii ti bẹrẹ, ni wọn peju pesẹ sibi ipade ọhún, ti wọn si gba si Gomina Makinde lẹnu ko too di pe wọn gbe igbesẹ lori ọrọ naa nibi ipade wọn ọjọ Tusidee yii. Nigba to n ba oniroyin sọrọ lẹyin ipade ọhun, Ọtun Balogun ilẹ Ibadan, Agba-Oye Tajudeen Abimbọla, sọ pe “ọjọ kin-ni-ni, oṣu keji, ni wọn sun igbẹjọ yẹn si, ṣugbọn a ti pinnu lati lọọ gbe ẹjọ yẹn kuro ni kootu ṣaaju asiko naa”.


Nitori ọrọ ti ko to nnkan,  Alade pa baba rẹ l’Omu-Aran, o si ju oku ẹ sigbo

Ibrahim Alagunmu, Ilọrin Ileeṣẹ ọlọpaa, ẹka ti ipinlẹ Kwara, ti wọ baba ẹni ogoji ọdun kan Alade Ọlasunkanmi, lọ siwaju ile-ẹjọ Magistreeti kan niluu Ilọrin, ipinlẹ Kwara, fẹsun pe o sẹku pa baba rẹ ni Agboole Oke Apa, l’Omu-Aran, o si ju oku ẹ si gbo. ALAROYE gbọ pe oku baba Ọlasunkanmi ni wọn ri leti igbo ni Oke Apa, niluu naa, ti wọn ti ge ọwọ osi rẹ. Eyi lo mu ki wọn gbe oku naa lọ sileewosan Jẹnẹra tilu Omu-Aran fun ayẹwo finni-finni. Nigbẹyin ni aṣiri tu pe Alade Ọlasunkanmi lo ṣeku pa baba rẹ lẹyin ti ede aiyede kekere kan bẹ si silẹ wọn laarin wọn, ti awọn mọlẹbi ko si ri i pari, eyi lo fa a ti wọn fi mu un. Olupẹjọ, Olayide Sekunda, rawọ ẹbẹ sile-ẹjọ pe ko fi Ọlasunkanmi si ahamọ ni ọgba ẹwọn tori pe iwa ipaniyan ko ṣee fọwọ yẹpẹrẹ mu. Onidaajọ Dajọ Fọlake Olokoyọ, to n gbọ ẹjọ rẹ ti paṣẹ pe ki wọn lọọ fi i si ahamọ titi di ọjọ keje, oṣu keji, ọdun yii, ti igbẹjọ miiran yoo waye.


Miliọnu marun-un lawọn agbebọn to ji Rahamon l’Omu-Aran n beere fun

Ibrahim Alagunmu, Ilọrin Awọn ajinigbe to ji Rahamọn gbe ninu ile rẹ niluu Omu-Aran, loru ọjọ Aje, Mọnde, ọṣẹ yii, ti n beere fun miliọnu marun-un naira owo itusilẹ lọwọ mọlẹbi rẹ. Arabinrin Rasheedat Owoyẹmi to jẹ ọkan lara mọlẹbi to ba ALAROYE sọrọ sọ pe oru ọjọ Aiku, Sannde, mọju ọjọ Aje, Mọnde, ọṣẹ yii, ni awọn ajinigbe naa ya bo ile awọn Rahamọn, wọn ja ilẹkun mọ wọn lori, wọn ba iyawo ati ọkọ ninu ile, ni wọn ba ji ọkọ gbe sa lọ. Ṣugbọn ni aago mejila oru mọju ọjọ Iṣẹgun, Tusidee, ọṣẹ yii, ni awọn ajinigbe ọhun pe awọn mọlẹbi, ti wọn si ni ti wọn ba fẹẹ ri ọmọ wọn laaye, ki wọn tete fi miliọnu marun-un ṣọwọ kiakia, bi bẹẹ kọ, ẹlẹkọ ọrun yoo polowo. Arabinrin Rasheedat sọ pe ohun to kọ awọn mọlẹbi lominu ni pe alaafia ara Rahamọn yii ko kun to, o ni aisan ọgbẹ ọkan (Ulcer), eyi gan-an ni ko jẹ ko le ṣiṣẹ agbara mọ niluu Ilọrin, to si lọọ ba awọn ẹgbọn rẹ ni oko l’Omu-Aran.


Nitori Ọṣinbajo, Arẹgbẹṣọla ṣabẹwo si Ladọja n’Ibadan

Jọkẹ Amọri Loootọ ni ọkunrin naa ko fidi rẹ mulẹ pe nitori ohun ti oun ṣe lọ si ile Agba-oye Ibadan nni, Rashidi Ladọja, niyẹn, ṣugbọn awọn to mọ bo ṣe n lọ ti n gbe e pooyi ẹnu pe ọkunrin to ti figba kan ṣe gomina Ọṣun, to si tun jẹ minisita fun ọrọ abẹle nilẹ yii ko tori ohun meji lọọ ri Ladọja ju nitori Igbakeji Aarẹ ilẹ wa, Yẹmi Ọṣinbajo, lọ. Wọn ni Arẹgbẹ lọọ ri ọkunrin oloṣelu Ibadan naa lati beere atilẹyin rẹ fun Igbakeji Aarẹ ilẹ wa ti oun naa n gbaradi lati jade dupo aarẹ Naijiria. Aarọ ọjọ Aje, Mọnde, ọsẹ yii, ni Rauf Arẹgbẹṣọla ati ọmọọṣẹ rẹ, Bọla Ilọri, lọ si ile Ladọja to wa ni Ondo Street, Bodija Estate, niluu Ibadan. Bo si ti debẹ lo wọle ipade pẹlu agba oṣelu naa, odidi wakati meji ni wọn fi tilẹkun mọri sọrọ. Ipade yii waye ni ọjọ kẹta ti Asiwaju Bọla Tinubu paapaa ṣabẹwo si agba oṣelu naa, to si beere fun atilẹyin rẹ fun ipo aarẹ to fẹẹ du. Lẹyin ipade naa la gbọ pe Ladọja sin awọn alejo rẹ de idi mọto, ti wọn si lọ.


Bo si ti debẹ lo wọle ipade pẹlu agba oṣelu naa, odidi wakati meji ni wọn fi tilẹkun mọri sọrọ. Ipade yii waye ni ọjọ kẹta ti Asiwaju Bọla Tinubu paapaa ṣabẹwo si agba oṣelu naa, to si beere fun atilẹyin rẹ fun ipo aarẹ to fẹẹ du. Lẹyin ipade naa la gbọ pe Ladọja sin awọn alejo rẹ de idi mọto, ti wọn si lọ. Awọn to mọ bo ṣe n lọ sọ pe Ọṣinbajo ni Arẹgbẹṣọla n ṣatiẹyin fun lati dupo aarẹ Naijiria, wọn ni tirela ti gba aarin oun ati ọga rẹ, Aṣiwaju Tinubu kọja, ọrọ naa si ti di konko jabele.


Awọn to mọ bo ṣe n lọ sọ pe Ọṣinbajo ni Arẹgbẹṣọla n ṣatiẹyin fun lati dupo aarẹ Naijiria, wọn ni tirela ti gba aarin oun ati ọga rẹ, Aṣiwaju Tinubu kọja, ọrọ naa si ti di konko jabele.


Iya mi lo ni ki n pa aburo mi ka fi ṣoogun owo – Afeez

Faith Adebọla Afurasi ọdaran ẹni ọdun mejilelọgbọn kan, Afeez Ọlalere, ti jẹwọ pe oun loun pa aburo oun, o ni iya oun lo ni koun kuku lo o fun oogun owo toun fẹẹ ṣe. Ni teṣan ọlọpaa Ikorodu lọkunrin naa ti ṣalaye ara ẹ, lọjọ Aiku, Sannde, ọsẹ yii, lẹyin to ti ko sakolo awọn ọlọpaa ti wọn mu un nirona, laduugbo Itamaga, Ikorodu, nipinlẹ Eko, nigba ti wọn n yẹ ọkọ rẹ wo. Afeez ṣalaye pe majele loun fun aburo oun ẹni ọdun mọkanlelogun mu, ko si ju bii ogun iṣẹju lẹyin to mu un tan lo ku. O ni bo ṣe ku tan lawọn yọ ọbẹ ti oku aburo oun, wọn bẹrẹ si i ge awọn ẹya ara ẹ kan ti babalawo ti sọ pe ki wọn mu wa fun oogun owo ti wọn fẹẹ ṣe, awọn si palẹ iyooku oku naa mọ, awọn gbe e lọ si mọṣuari ileewosan kan, awọn si purọ fun wọn pe awọn ajinigbe afeeyan ṣetutu ni wọn pa a. “Babalawo sọ fun wa pe awọn ẹya ara eeyan toun maa fi ba wa ṣoogun owo ni atampako, irun ori, awọn ọmọọka ọwọ ati ẹsẹ ati fọto pelebe ẹ kan. Emi ati iya mi lo sọ fun. ‘‘Nigba ta a dele, a ronu lori ẹ, mama mi si sọ pe ka lo aburo mi to jẹ ọmọọdun mọkanlelogun.


O ni bo ṣe ku tan lawọn yọ ọbẹ ti oku aburo oun, wọn bẹrẹ si i ge awọn ẹya ara ẹ kan ti babalawo ti sọ pe ki wọn mu wa fun oogun owo ti wọn fẹẹ ṣe, awọn si palẹ iyooku oku naa mọ, awọn gbe e lọ si mọṣuari ileewosan kan, awọn si purọ fun wọn pe awọn ajinigbe afeeyan ṣetutu ni wọn pa a. “Babalawo sọ fun wa pe awọn ẹya ara eeyan toun maa fi ba wa ṣoogun owo ni atampako, irun ori, awọn ọmọọka ọwọ ati ẹsẹ ati fọto pelebe ẹ kan. Emi ati iya mi lo sọ fun. ‘‘Nigba ta a dele, a ronu lori ẹ, mama mi si sọ pe ka lo aburo mi to jẹ ọmọọdun mọkanlelogun. Mama mi gan-an lo ra majele ta a fi pa a, inu ounjẹ la fi si fun un, bo ṣe jẹ ẹ tan lo ku, lẹyin ogun iṣẹju, a si bẹrẹ si i ge ẹya ara ẹ ti babalawo ni ka mu wa.” Bẹẹ lafurasi ọdaran naa ṣalaye lagọọ ọlọpaa. Alukoro ọlọpaa ipinlẹ Eko, Adekunle Ajiṣebutu, ti fidi iṣẹlẹ yii mulẹ, wọn si ti bẹrẹ iwadii lori iṣẹlẹ naa. Wọn ti wa babalawo naa lọ sile ẹ, ṣugbọn wọn ko ti i ri i mu.


Mama mi gan-an lo ra majele ta a fi pa a, inu ounjẹ la fi si fun un, bo ṣe jẹ ẹ tan lo ku, lẹyin ogun iṣẹju, a si bẹrẹ si i ge ẹya ara ẹ ti babalawo ni ka mu wa.” Bẹẹ lafurasi ọdaran naa ṣalaye lagọọ ọlọpaa. Alukoro ọlọpaa ipinlẹ Eko, Adekunle Ajiṣebutu, ti fidi iṣẹlẹ yii mulẹ, wọn si ti bẹrẹ iwadii lori iṣẹlẹ naa. Wọn ti wa babalawo naa lọ sile ẹ, ṣugbọn wọn ko ti i ri i mu. Kọmiṣanna ọlọpaa Eko, AIG Hakeem Odumosu, ti paṣẹ pe ki wọn taari Afeez sọdọ awọn ọtẹlẹmuyẹ ni Panti, fun iṣẹ iwadii to lọọrin.


Kọmiṣanna ọlọpaa Eko, AIG Hakeem Odumosu, ti paṣẹ pe ki wọn taari Afeez sọdọ awọn ọtẹlẹmuyẹ ni Panti, fun iṣẹ iwadii to lọọrin.


Wọn ji awọn oṣiṣẹ Inṣọransi meji gbe ni marosẹ Eko s’Ibadan

Adefunkẹ Adebiyi, Abẹokuta Lọjọ Aje, Mọnde, ọsẹ yii, ti i ṣe ọjọ kẹtadinlogun, oṣu kin-in-ni, ọdun 2022, ni Alukoro ọlọpaa nipinlẹ Ogun, DSP Abimbọla Oyeyẹmi, fidi ẹ mulẹ pe loootọ lawọn kan ji awọn oṣiṣẹ ileeṣẹ Ma-dan-dofo ta a mọ si Inṣọransi gbe loju ọna marosẹ Eko s’Ibadan. O ni meji lawọn ti wọn ji gbe naa. Ọjọ Sannde ni wọn ji awọn oṣiṣẹ nileeṣẹ Nigerian Council of Registered Brokers (NCRIB), gbe nitosi Iṣara, nibi to jẹ ipẹkun ipinlẹ Ogun, loju ọna naa. Aṣọ ologun lawọn ajinigbe naa wọ gẹgẹ ba a ṣe gbọ, nnkan bii aago meje ku iṣẹju mẹẹẹdogun laaarọ si niṣẹlẹ naa ṣẹlẹ, iyẹn nigba ti mọto tawọn oṣiṣẹ yii n gbe bọ bajẹ sẹbaa ọna yii, ti wọn si sọkalẹ lati tun un ṣe. Nibi ti wọn ti n ṣe mọto ọhun lawọn agbebọn to wọṣọ ologun naa ti jade wa lati inu igbo, bi wọn ṣe ko awọn eeyan meji yii wọgbo lọ niyẹn. Ibadan ni awọn oṣiṣẹ NCRIB yii ti n bọ, Eko ni wọn si n lọ ti wọn fi ji wọn gbe.


Aṣọ ologun lawọn ajinigbe naa wọ gẹgẹ ba a ṣe gbọ, nnkan bii aago meje ku iṣẹju mẹẹẹdogun laaarọ si niṣẹlẹ naa ṣẹlẹ, iyẹn nigba ti mọto tawọn oṣiṣẹ yii n gbe bọ bajẹ sẹbaa ọna yii, ti wọn si sọkalẹ lati tun un ṣe. Nibi ti wọn ti n ṣe mọto ọhun lawọn agbebọn to wọṣọ ologun naa ti jade wa lati inu igbo, bi wọn ṣe ko awọn eeyan meji yii wọgbo lọ niyẹn. Ibadan ni awọn oṣiṣẹ NCRIB yii ti n bọ, Eko ni wọn si n lọ ti wọn fi ji wọn gbe. Akọwe ileeṣẹ yii, Tọpẹ Adaramọla, fidi ẹ mulẹ pe awọn ajinigbe ọhun ti pe. O ni foonu ọkan ninu awọn ti wọn ji gbe naa ni wọn fi pe ileeṣẹ NCRIB, ti wọn si n beere fun miliọnu lọna ogun naira fun ẹnikọọkan ki wọn too le tu wọn silẹ. Adaramọla fi kun alaye ẹ pe awọn oṣiṣẹ onipo kekere lawọn ajinigbe naa ji yii, o ni wọn ko ti i di ọga rara lẹnu iṣẹ naa, koda, owo-oṣu wọn ko to ọgọta ẹgbẹrun rara.


Akọwe ileeṣẹ yii, Tọpẹ Adaramọla, fidi ẹ mulẹ pe awọn ajinigbe ọhun ti pe. O ni foonu ọkan ninu awọn ti wọn ji gbe naa ni wọn fi pe ileeṣẹ NCRIB, ti wọn si n beere fun miliọnu lọna ogun naira fun ẹnikọọkan ki wọn too le tu wọn silẹ. Adaramọla fi kun alaye ẹ pe awọn oṣiṣẹ onipo kekere lawọn ajinigbe naa ji yii, o ni wọn ko ti i di ọga rara lẹnu iṣẹ naa, koda, owo-oṣu wọn ko to ọgọta ẹgbẹrun rara. Ṣugbọn Alukoro ọlọpaa Ogun lawọn ti wa lẹnu wiwa awọn eeyan naa, tawọn si n ṣiṣẹ takun-takun lati ri wọn gba pada.


Ṣugbọn Alukoro ọlọpaa Ogun lawọn ti wa lẹnu wiwa awọn eeyan naa, tawọn si n ṣiṣẹ takun-takun lati ri wọn gba pada.


Gende yii wọle lọọ ba iya ẹni ọgọrin ọdun to n da gbe, o fipa ba a laṣepọ

Faith Adebọla Bawọn eeyan ṣe n ṣepe fun ọkunrin ẹni ọdun mẹtalelogoji yii, Ọgbẹni Danasabe Eddo, bẹẹ lawọn mi-in n bu u ni mẹsan-an mẹwaa, latari ẹsun ti wọn fi kan an pe niṣe lo wọle lọọ ba iya arugbo ẹni ọgọrin ọdun kan to n da gbe, lo ba ki mama naa mọlẹ, o si fipa ba a laṣepọ. Iṣẹlẹ yii, bawọn ọlọpaa ṣe sọ ninu atẹjade kan ti Ramhan Nansel, Alukoro ileeṣẹ ọlọpaa ipinlẹ Nasarawa, fi lede lọjọ Aiku, Sannde yii, waye labule Kundami, niluu Garuku, ijọba ibilẹ Kokona, nipinlẹ ọhun. Wọn ni ọmọ bibi ipinlẹ Kaduna lọkunrin to huwa ọdaran yii, ṣugbọn abule kan naa loun ati mama arugbo naa n gbe. Awọn ọlọpaa ni ipe idagiri kan lawọn gba lori aago nipa iṣẹlẹ ọhun, nigba tawọn agbofinro si de’bẹ, wọn ba mama arugbo naa nibi ti ọkunrin yii ṣe e yankan yankan si, o ti fipa ba a laṣepọ, nigba tawọn eeyan abule naa ko si nitosi, lo ba sa lọ. Lẹyin ti wọn fimu finlẹ, wọn ri afurasi ọdaran naa nibi to lọọ sa pamọ si ninu igbo, ni wọn ba fi pampẹ ofin gbe e, wọn si gbe mama to ba sun lọ sileewosan fun itọju. Wọn lọkunrin naa sọ ni teṣan ọlọpaa pe iṣẹ eṣu ni, ki wọn ṣaanu oun.


Awọn ọlọpaa ni ipe idagiri kan lawọn gba lori aago nipa iṣẹlẹ ọhun, nigba tawọn agbofinro si de’bẹ, wọn ba mama arugbo naa nibi ti ọkunrin yii ṣe e yankan yankan si, o ti fipa ba a laṣepọ, nigba tawọn eeyan abule naa ko si nitosi, lo ba sa lọ. Lẹyin ti wọn fimu finlẹ, wọn ri afurasi ọdaran naa nibi to lọọ sa pamọ si ninu igbo, ni wọn ba fi pampẹ ofin gbe e, wọn si gbe mama to ba sun lọ sileewosan fun itọju. Wọn lọkunrin naa sọ ni teṣan ọlọpaa pe iṣẹ eṣu ni, ki wọn ṣaanu oun. Kọmiṣanna ọlọpaa ipinlẹ ọhun, CP Adeṣina Ṣoyẹmi ti paṣẹ ki wọn taari Eddo si awọn ọlọpaa ọtẹlẹmuyẹ to n tọpinpin iwa ọdaran abẹle, o ni ọdọ wọn lo maa gba dewaju adajọ laipẹ, o si gba awọn araalu lamọran lati maa ṣọ awọn arugbo wọn, ki wọn si maa daabo bo wọn lọwọ awọn kọlọransi ẹda to le fẹẹ ko wọn nifa.


Kọmiṣanna ọlọpaa ipinlẹ ọhun, CP Adeṣina Ṣoyẹmi ti paṣẹ ki wọn taari Eddo si awọn ọlọpaa ọtẹlẹmuyẹ to n tọpinpin iwa ọdaran abẹle, o ni ọdọ wọn lo maa gba dewaju adajọ laipẹ, o si gba awọn araalu lamọran lati maa ṣọ awọn arugbo wọn, ki wọn si maa daabo bo wọn lọwọ awọn kọlọransi ẹda to le fẹẹ ko wọn nifa.


Agbara Tinubu ko le gbe wahala ipo aarẹ, o yẹ ko lọọ fẹyinti ni-Ẹgbẹ Arewa Oke-Ọya

Faith Adebọla Ẹgbẹ awọn ọdọ ilẹ Hausa ti wọn n pe ni Arewa Youth Consultative Forum, ti gba Adari apapọ fun ẹgbẹ oṣelu All Progressive Congress (APC), Aṣiwaju Bọla Ahmed Tinubu, nimọran pe niṣe ni ko rọra lọọ fẹyinti nidii oṣelu, ko jawọ ninu ilakaka rẹ lati dupo aarẹ orileede yii, tori agbara ati ilera rẹ ko le gbe e, atari ajanaku lẹru Naijiria, ẹni to lokun gidi lawọn n fẹ nipo aarẹ. Olori apapọ ẹgbẹ naa, Yerima Shettima, lo sọrọ yii lọjọ Aiku, Sannde, nigba to n ba awọn oniroyin SaharaReporters sọrọ lori ẹrọ ayelujara. Shettima ni ohun to pọn Tinubu le ni, to si buyi fun un, ni bo ṣe ti ṣamọna ọpọ awọn ọdọ ati agba kọọkan nidii oṣelu, to si fun wọn lanfaani lati goke agba, o ni iru awọn eeyan to ti da lẹkọọ bẹẹ lawọn reti pe ko fa kalẹ, ki i ṣe oun funra rẹ. “Mọ bọwọ fun Aṣiwaju o, ṣugbọn emi o ri nnkan to buru nibẹ ti wọn ba lọọ fẹyinti nidii oṣelu, tori gomina ati sẹnetọ ọdun pipẹ sẹyin ni wọn. Mo gbagbọ pe niṣe lo yẹ kawọn aṣaaju Naijiria maa da awọn ọdọ lẹkọọ, ki wọn si fa wọn goke sipo olori, ki wọn le gba iṣakoso lọwọ awọn arugbo ti wọn ti wa lẹnu oṣelu latọdun pipẹ wọnyi. Ko yẹ ka gbajọba lọwọ arugbo kan ka tun gbe e farugbo mi-in ni Naijiria.


“Mọ bọwọ fun Aṣiwaju o, ṣugbọn emi o ri nnkan to buru nibẹ ti wọn ba lọọ fẹyinti nidii oṣelu, tori gomina ati sẹnetọ ọdun pipẹ sẹyin ni wọn. Mo gbagbọ pe niṣe lo yẹ kawọn aṣaaju Naijiria maa da awọn ọdọ lẹkọọ, ki wọn si fa wọn goke sipo olori, ki wọn le gba iṣakoso lọwọ awọn arugbo ti wọn ti wa lẹnu oṣelu latọdun pipẹ wọnyi. Ko yẹ ka gbajọba lọwọ arugbo kan ka tun gbe e farugbo mi-in ni Naijiria. Mi o si nipo lati sọ pato ọjọ ori Tinubu, tori ariyanjiyan ti wa nilẹ tẹlẹ lori iye ọmọọdun ti wọn jẹ, ṣugbọn ta a ba wo bi nnkan ṣe n lọ lagbo oṣelu yika aye, oṣelu asiko yii ki i ṣe tawọn arugbo mọ, ọlaju ati imọ ẹrọ igbalode ti gbode, aja iwoyi lo si mọ ehoro iwoyi i le.” Ni ti ibi ti aarẹ yoo ti wa, Shettima sọ pe ko si nnkan to buru ti aarẹ ba wa lati agbegbe Oke-Ọya, bo ba si jẹ iha Guusu naa ni, o lawọn fara mọ ọn, ohun to gbọdọ jẹ gbogbo eeyan logun ni bi Naijiria yoo ṣe tẹsiwaju, ti iyatọ gidi yoo si wa. “Mo gbagbọ pe nnkan tawọn agbaagba Oke-Ọya sọrọ nipa rẹ ninu ẹgbẹ Norther Elders Forum wọn tọna, asiko yii kọ lo yẹ ka maa sọrọ ibi ti aarẹ ti maa wa, ko si ibi ti aarẹ ti wa ti ko daa, ki aarẹ naa kunju oṣuwọn, ko si ṣe Naijiria loore lo gbọdọ tẹwọn lọkan wa. “Ni ti ọrọ ipindọgba, gbogbo aye lo mọ pe ninu eto iṣejọba demokiresi, awọn to ba lero lẹyin ju lọ lo maa n rọnalọ, awọn ti wọn o lero lẹyin kan maa sọrọ jade ni, ko ju bẹẹ lọ.


Mi o si nipo lati sọ pato ọjọ ori Tinubu, tori ariyanjiyan ti wa nilẹ tẹlẹ lori iye ọmọọdun ti wọn jẹ, ṣugbọn ta a ba wo bi nnkan ṣe n lọ lagbo oṣelu yika aye, oṣelu asiko yii ki i ṣe tawọn arugbo mọ, ọlaju ati imọ ẹrọ igbalode ti gbode, aja iwoyi lo si mọ ehoro iwoyi i le.” Ni ti ibi ti aarẹ yoo ti wa, Shettima sọ pe ko si nnkan to buru ti aarẹ ba wa lati agbegbe Oke-Ọya, bo ba si jẹ iha Guusu naa ni, o lawọn fara mọ ọn, ohun to gbọdọ jẹ gbogbo eeyan logun ni bi Naijiria yoo ṣe tẹsiwaju, ti iyatọ gidi yoo si wa. “Mo gbagbọ pe nnkan tawọn agbaagba Oke-Ọya sọrọ nipa rẹ ninu ẹgbẹ Norther Elders Forum wọn tọna, asiko yii kọ lo yẹ ka maa sọrọ ibi ti aarẹ ti maa wa, ko si ibi ti aarẹ ti wa ti ko daa, ki aarẹ naa kunju oṣuwọn, ko si ṣe Naijiria loore lo gbọdọ tẹwọn lọkan wa. “Ni ti ọrọ ipindọgba, gbogbo aye lo mọ pe ninu eto iṣejọba demokiresi, awọn to ba lero lẹyin ju lọ lo maa n rọnalọ, awọn ti wọn o lero lẹyin kan maa sọrọ jade ni, ko ju bẹẹ lọ. “Mi o tako ẹya Igbo fun ipo aarẹ, ẹ jẹ kawọn naa wa ẹni to kunju oṣuwọn, ki tọhun si sapa lati lero lẹyin, to ba ti maa ṣe Naijiria loore, o ti daa.”


“Mi o tako ẹya Igbo fun ipo aarẹ, ẹ jẹ kawọn naa wa ẹni to kunju oṣuwọn, ki tọhun si sapa lati lero lẹyin, to ba ti maa ṣe Naijiria loore, o ti daa.”


Adajọ ni ki wọn yẹgi fun aloku ṣọja to digun ja ileepo lole l’Ekiti

Taofeek Surdiq, Ado-Ekiti Ile-ẹjọ giga kan nipinlẹ Ekiti ti paṣẹ pe ki wọn yẹgi fun ọkunrin abọde ṣọja kan, Ọgbẹni Tunde Benson ati ọrẹ rẹ, Olasoji Damilọla, to jẹ ẹni ọdun mejilelọgbọn lori ẹsun idigunjale ti wọn fi kan wọn. Bakan naa ni kootu tun paṣẹ pe ki Ọgbẹni Ọgbẹsẹtuyi Tunde to jẹ ẹni ọdun mẹrindinlogoji maa lọ sẹwọn gbere fun gbigbimọ-pọ lori ẹsun idigunjale naa. Ninu idajọ rẹ, Onidaajọ Lekan Ogunmoye sọ pe agbefọba ile-ẹjọ naa to tun jẹ Kọmiṣanna feto idajọ, Ọgbẹni Olawale Fapohunda, ti sa gbogbo ipa lati fi idi ẹsun idigunjale ati igbimọ-pọ ṣiṣẹ ibi ti wọn fi kan awọn ọdaran naa mulẹ lasiko ti igbẹjọ ọhun n lọ lọwọ. O ṣalaye pe ninu ẹsun idigunjale to jẹ ẹsun keji ti wọn fi kan wọn pe ki wọn lọọ so Tunde Benson to jẹ aloku ṣọja ati Ọlasọji Damilọla rọ titi ti ẹmi yoo fi bọ lẹnu wọn. Bakan naa lo ran Ọgbẹni Ọgbẹsẹtuyi ti wọn tun fẹsun idigunjale ati igbimọ-pọ lati jale kan lẹwọn gbere. Awọn ọdaran wọnyi ṣẹ ẹṣẹ naa lọjọ kẹwaa, oṣu kẹta, ọdun 2016.


O ṣalaye pe ninu ẹsun idigunjale to jẹ ẹsun keji ti wọn fi kan wọn pe ki wọn lọọ so Tunde Benson to jẹ aloku ṣọja ati Ọlasọji Damilọla rọ titi ti ẹmi yoo fi bọ lẹnu wọn. Bakan naa lo ran Ọgbẹni Ọgbẹsẹtuyi ti wọn tun fẹsun idigunjale ati igbimọ-pọ lati jale kan lẹwọn gbere. Awọn ọdaran wọnyi ṣẹ ẹṣẹ naa lọjọ kẹwaa, oṣu kẹta, ọdun 2016. Wọn gbimọ-pọ lati digun ja ile-epo kan to wa lọna Ikẹrẹ-Ekiti, ni Ado-Ekiti, lole. Bakan naa, ni ọjọ kẹẹẹdogun, oṣu karun-un, ọdun 2016, Tunde Benson to jẹ ṣọja lakooko ti iṣẹlẹ naa ṣẹlẹ, ki wọn too le e kuro ninu iṣẹ ologun ni kete ti igbẹjọ naa bẹrẹ digun ja Ọgbẹni Oluwadare Adebayọ lole nile-epo kan to wa ni Odo-Ado, ni Ado-Ekiti, ti wọn si gba owo to le ni miliọnu kan lọwọ rẹ. Ẹsun wọnyi ni wọn sọ pe o lodi sofin idigunjale ati gbigbe ibọn tipinlẹ Ekiti n lo.


Wọn gbimọ-pọ lati digun ja ile-epo kan to wa lọna Ikẹrẹ-Ekiti, ni Ado-Ekiti, lole. Bakan naa, ni ọjọ kẹẹẹdogun, oṣu karun-un, ọdun 2016, Tunde Benson to jẹ ṣọja lakooko ti iṣẹlẹ naa ṣẹlẹ, ki wọn too le e kuro ninu iṣẹ ologun ni kete ti igbẹjọ naa bẹrẹ digun ja Ọgbẹni Oluwadare Adebayọ lole nile-epo kan to wa ni Odo-Ado, ni Ado-Ekiti, ti wọn si gba owo to le ni miliọnu kan lọwọ rẹ. Ẹsun wọnyi ni wọn sọ pe o lodi sofin idigunjale ati gbigbe ibọn tipinlẹ Ekiti n lo. Ninu awijare rẹ, Oluwadare Adebayọ ti wọn digun ja lole sọ pe ni deede aago mẹfa aabọ irọlẹ ọjọ naa lawọn ọdaran naa wa sile-epo oun, ti wọn si ṣe bii ẹni pe wọn fẹẹ ra epo, ti wọn si fi agbara wọ ibi ti awọn n ko owo pamọ si. O fi kun un pe ọkan lara awọn adigunjale naa fi idi ibọn gun oun lori, ti oun ko si mọ ibi ti oun wa mọ. Ọkunrin naa ni Benson lo gbe gbogbo owo ti awọn pa lọjọ naa, ọwọ wọn si tẹ Olasọji Damilọla ni tiẹ.


Ninu awijare rẹ, Oluwadare Adebayọ ti wọn digun ja lole sọ pe ni deede aago mẹfa aabọ irọlẹ ọjọ naa lawọn ọdaran naa wa sile-epo oun, ti wọn si ṣe bii ẹni pe wọn fẹẹ ra epo, ti wọn si fi agbara wọ ibi ti awọn n ko owo pamọ si. O fi kun un pe ọkan lara awọn adigunjale naa fi idi ibọn gun oun lori, ti oun ko si mọ ibi ti oun wa mọ. Ọkunrin naa ni Benson lo gbe gbogbo owo ti awọn pa lọjọ naa, ọwọ wọn si tẹ Olasọji Damilọla ni tiẹ. Lati fi idi ẹsun naa mulẹ, Fapohunda pe ẹlẹrii meji, bakan naa lo tun mu apo ikowosi alagbeeka ti foto pelebe meji ati kaadi idanimọ ṣọja naa, Ọgbẹni Tunde Benson, silẹ gẹgẹ bii ẹri. Awọn ọdaran naa sọrọ lorukọ ara wọn, wọn si pe ẹlẹrii kọọkan.


Lati fi idi ẹsun naa mulẹ, Fapohunda pe ẹlẹrii meji, bakan naa lo tun mu apo ikowosi alagbeeka ti foto pelebe meji ati kaadi idanimọ ṣọja naa, Ọgbẹni Tunde Benson, silẹ gẹgẹ bii ẹri. Awọn ọdaran naa sọrọ lorukọ ara wọn, wọn si pe ẹlẹrii kọọkan.


Abdulrazaq fẹẹ ṣe gomina Kwara lẹẹkan si i, awọn igun Lai Muhammed ni ko sohun to jọ ọ

Ibrahim Alagunmu, Ilọrin Ẹgbẹ oṣelu APC, ẹka ti ipinlẹ Kwara, ti sọ pe Gomina Abdulrazak yoo dije dupo lẹẹkan si i lọdun 2023, sugbọn awọn igun Minisita fun eto ibanisọrọ nilẹ wa, Lai Muhammed, sọ pe ala ti ko le ṣẹ ni, wọn ni gomina naa ko yẹ loye mọ. Nigba ti alaga ẹgbẹ naa ni Kwara, Ọmọọba Sunday Fagbemi, n sọrọ lopin ọsẹ yii nijọba ibilẹ Moro, nibi ti wọn ti n pẹtu sọkan awọn to n fapa janu ninu ẹgbẹ ọhun. O rọ awọn eniyan ẹkun idibo ariwa ipinlẹ naa pe ki wọn jẹ ki Abdulrazak lo ọdun mẹjọ rẹ ko pe, ko ṣe ẹẹkan si i titi di ọdun 2027, nitori awọn eeyan agbegbe naa ni o kan. Sugbọn awọn ti igun Lai Muhammed fariga, wọn tutọ soke, wọn foju gba a, wọn ni ko le ṣee ṣe ki Gomina Abdulrazak lọ lẹẹkan si i tori pe ko tọ si ipo naa mọ. Ẹni to jẹ ọkan gboogi ninu igun Lai to n fapa janu, Ọgbẹni Akogun Iyiọla Oyedepo, to sọrọ nibi ipade naa ni agbọnrin eṣin ni gomina yii n jẹ lọbẹ. O ni ko sohun to jọ pe Gomina Abdulrazak yoo ṣe ẹẹkan si i.


Ẹnikẹni to ba gbiyanju lati kọ lu ọgba ẹwọn, ẹ yinbọn pa a-Arẹgbẹṣọla

Jọkẹ Amọri Minisita fun ọrọ abẹle nilẹ wa, Ọgbẹni Rauf Arẹgbẹṣọla, ti fofin lelẹ pe ẹnikẹni ti wọn ba kẹẹfin pe o n gbiyanju lati kọ lu ọgba ẹwọn eyikeyii nilẹ wa, niṣe ni ki wọn yinbọn pa irufẹ awọn eeyan bẹẹ. O fi aṣẹ yii lelẹ fun aaọn lọgaalọgaa ọgba ẹwọn to wa ni Agodi, niluu Ibadan, lọjọ Aje, Mọnde, ọsẹ yii, lasiko to lọọ ṣayẹwo si awọn ohun eelo ti wọn n lo nibẹ Arẹgbẹṣọla ni niwọn igba to ti jẹ pe ibi to lewu ni ọgba ẹwọn fun awọn eeyan, ko yẹ ki ẹnikẹni to ba kọ lu iru agbegbe bẹẹ wa laye, ọrun lo yẹ ko ti lọọ maa rojọ ohun to wa lọ sibẹ. Minisita yii kilọ pe ki awọn ọga ọgba ẹwọn naa ri i pe ẹnikẹni ko ṣe akọlu si ọgba ẹwọn mọ. O ni ohun ti oun fẹẹ maa gbọ ni pe wọn gbiyanju, ki i ṣe pe wọn wọ ibẹ. Bẹẹ ni aọn ọga ọgba ẹwọn yii si gbọdọ ṣiṣẹ takuntakun lati daabo bo ọgba ẹwọn naa. O bu ẹnu atẹ lu bi wọn ṣe n kọ lu ọgba ẹwọn, eyi to ni o gbọdọ dopin, ati pe igbesẹ to buru jọjọ ni ki wọn gbe lori ẹnikẹni to ba dan iru rẹ wo.


O ni ohun ti oun fẹẹ maa gbọ ni pe wọn gbiyanju, ki i ṣe pe wọn wọ ibẹ. Bẹẹ ni aọn ọga ọgba ẹwọn yii si gbọdọ ṣiṣẹ takuntakun lati daabo bo ọgba ẹwọn naa. O bu ẹnu atẹ lu bi wọn ṣe n kọ lu ọgba ẹwọn, eyi to ni o gbọdọ dopin, ati pe igbesẹ to buru jọjọ ni ki wọn gbe lori ẹnikẹni to ba dan iru rẹ wo. Bẹẹ lo kilọ pe ki wọn ṣọra lati ma ṣe yinbọn lu alaiṣẹ. Lasiko abẹwo yii ni Arẹgbẹṣọla paṣẹ pe ki wọn wo gbogbo ṣọọbu atawọn ile itaja mi-in to wa ni gbogbo agbegbe ti ọgba ẹwọn naa wa. Bakan naa lo fi wọn lọkan balẹ pe ijọba yoo ri si eto igbaye-gbadun wọn, eyi ti yoo jẹ koriya fun wọn lati le ṣiṣẹ takuntakun si i.


Bẹẹ lo kilọ pe ki wọn ṣọra lati ma ṣe yinbọn lu alaiṣẹ. Lasiko abẹwo yii ni Arẹgbẹṣọla paṣẹ pe ki wọn wo gbogbo ṣọọbu atawọn ile itaja mi-in to wa ni gbogbo agbegbe ti ọgba ẹwọn naa wa. Bakan naa lo fi wọn lọkan balẹ pe ijọba yoo ri si eto igbaye-gbadun wọn, eyi ti yoo jẹ koriya fun wọn lati le ṣiṣẹ takuntakun si i.


Olubadan: Ladọja atawọn igbimọ Olubadan yoo tun ṣepade lọjọ Iṣẹgun

Jọkẹ Amọri Lati le mu ki igbesẹ lati tete yan Olubadan mi-in sori oye ya kankan, igbimọ Olubadan ti tun fi ipade mi-in si ọjọ Iṣẹgun, Tusidee, ọsẹ yii, nibi ti ireti wa pe wọn yoo ti yanju ọrọ ẹjọ ti wọn gbe lọ si kootu lori ọrọ oye ti Sẹnetọ Isiaka Ajimọbi fi awọn kan ninu wọn jẹ. Tẹ o ba gbagbe, lara ohun ti wọn fẹnu ko le lori nigba ti wọn ṣepade pẹlu Gomina ipinlẹ Ọyọ, Ẹnjinnia Ṣeyi Makinde ni pe ki wọn lọọ yanju ọrọ ẹjọ to wa ni kootu naa, ki wọn si ma ṣe ri i bii pe ẹni kan lo bori, ẹni kan ni ko bori. Ki awọn eeyan naa mu gbogbo ohun to le mu idiwọ si yiyan Olubadan tuntun kuro lọna. Lara ẹjọ to n da ifọwọsi Olubadan tuntun gẹgẹ bii ọba ni eyi ti awọn oloye Ibadan naa atawọn Baalẹ ti wọn ti gbega si ipo ọba lọdun 2017 pe ta ko bi wọn ṣe ni ki wọn ko ade naa kalẹ, ki onikaluku wọn si pada si orukọ to n jẹ tẹlẹ. Eyi ni ko tẹ awọn Baalẹ atawọn oloye Olubadan yii lọrun. Niṣe ni won yari pe awọn ko le gbe ade naa silẹ.


Lara ẹjọ to n da ifọwọsi Olubadan tuntun gẹgẹ bii ọba ni eyi ti awọn oloye Ibadan naa atawọn Baalẹ ti wọn ti gbega si ipo ọba lọdun 2017 pe ta ko bi wọn ṣe ni ki wọn ko ade naa kalẹ, ki onikaluku wọn si pada si orukọ to n jẹ tẹlẹ. Eyi ni ko tẹ awọn Baalẹ atawọn oloye Olubadan yii lọrun. Niṣe ni won yari pe awọn ko le gbe ade naa silẹ. Awijare wọn ni pe awọn ko si nibẹ nigba ti wọn n ṣepade pẹlu Gomina Ṣeyi Makinde lori pe ki awọn gbe ade naa silẹ lọjọ naa lọhun-un, wọn ni wọn ko pe awọn si i, bo tilẹ jẹ pe ọrọ naa kan awọn gbọngbọn. Awọn igbimọ Olubadan pẹjọ ta ko aba yii, bẹẹ ni awọn Baalẹ ti wọn gbe ga si ipo ọba naa pẹjọ. Ẹjọ yii lo mu ki agba lọọya kan, Micheal Lana, kọwe si Gomina Ṣeyi Makinde ni kete ti Ọba Saliu Adetunji ku pe ko ma gbe igbesẹ kankan lori fifọwọ si ọrọ Olubadan tuntun nitori to ba ṣe bẹẹ, o n tapa si aṣẹ ati ofin ile-ẹjọ ni.


Awijare wọn ni pe awọn ko si nibẹ nigba ti wọn n ṣepade pẹlu Gomina Ṣeyi Makinde lori pe ki awọn gbe ade naa silẹ lọjọ naa lọhun-un, wọn ni wọn ko pe awọn si i, bo tilẹ jẹ pe ọrọ naa kan awọn gbọngbọn. Awọn igbimọ Olubadan pẹjọ ta ko aba yii, bẹẹ ni awọn Baalẹ ti wọn gbe ga si ipo ọba naa pẹjọ. Ẹjọ yii lo mu ki agba lọọya kan, Micheal Lana, kọwe si Gomina Ṣeyi Makinde ni kete ti Ọba Saliu Adetunji ku pe ko ma gbe igbesẹ kankan lori fifọwọ si ọrọ Olubadan tuntun nitori to ba ṣe bẹẹ, o n tapa si aṣẹ ati ofin ile-ẹjọ ni. Ọrọ yii lo di ariwo, bawọn kan ṣe n sọ pe bẹẹ lo ri, bẹẹ lawọn mi-in n sọ pe ko sohun to buru lori bi awọn igbimọ Olubadan naa ṣe di ọba. Wahala ti ọrọ ọhun da silẹ lo mu ki awọn eeyan naa ṣepade pẹlu gomina Ọyọ, ti iyẹn si sọ nibi ipade naa to waye ni Satide ọsẹ to kọja pe ki wọn ma jẹ ko jẹ ile-ẹjọ ni yoo ba wọn yanju ọrọ naa, gbogbo ohun ti wọn ba le ṣe lati gba alaafia laaye, ti ohun gbogbo yoo si fi pada si bo ṣe yẹ ko wa ni ki wọn ṣe. Lẹyin ipade naa ni Agba-Oye Rashidi Ladọja ba awọn oniroyin sọrọ, nibi to ti sọ pe gbogbo fa-a-ka-ja-a to wa lori ọrọ yiyan Olubadan lawọn ti yanju.


Ọrọ yii lo di ariwo, bawọn kan ṣe n sọ pe bẹẹ lo ri, bẹẹ lawọn mi-in n sọ pe ko sohun to buru lori bi awọn igbimọ Olubadan naa ṣe di ọba. Wahala ti ọrọ ọhun da silẹ lo mu ki awọn eeyan naa ṣepade pẹlu gomina Ọyọ, ti iyẹn si sọ nibi ipade naa to waye ni Satide ọsẹ to kọja pe ki wọn ma jẹ ko jẹ ile-ẹjọ ni yoo ba wọn yanju ọrọ naa, gbogbo ohun ti wọn ba le ṣe lati gba alaafia laaye, ti ohun gbogbo yoo si fi pada si bo ṣe yẹ ko wa ni ki wọn ṣe. Lẹyin ipade naa ni Agba-Oye Rashidi Ladọja ba awọn oniroyin sọrọ, nibi to ti sọ pe gbogbo fa-a-ka-ja-a to wa lori ọrọ yiyan Olubadan lawọn ti yanju. Ti ọrọ ofin to si wa nibẹ naa yoo niyanju, bẹẹ lo kede pe Oloye Lekan Balogun ni Olubadan tuntun. Bakan naa ni awọn ijoye Ibadan yii naa ni awọn ti gba lati gbe ade ti Ajimọbi fun awọn silẹ, ki awọn si wa nipo igbimọ Olubadan bo ṣe wa tẹlẹtẹlẹ. Ipade ti wọn yoo ṣe lọjọ Iṣẹgun yii ni wọn yoo ti yanju gbogbo ẹjọ to wa nile-ẹjọ lori ọrọ naa, eyi ti yoo le fun ijọba Makinde ni anfaani lati jawe oye le Olubadan tuntun lori.


Ti ọrọ ofin to si wa nibẹ naa yoo niyanju, bẹẹ lo kede pe Oloye Lekan Balogun ni Olubadan tuntun. Bakan naa ni awọn ijoye Ibadan yii naa ni awọn ti gba lati gbe ade ti Ajimọbi fun awọn silẹ, ki awọn si wa nipo igbimọ Olubadan bo ṣe wa tẹlẹtẹlẹ. Ipade ti wọn yoo ṣe lọjọ Iṣẹgun yii ni wọn yoo ti yanju gbogbo ẹjọ to wa nile-ẹjọ lori ọrọ naa, eyi ti yoo le fun ijọba Makinde ni anfaani lati jawe oye le Olubadan tuntun lori.


Ipade apapọ ẹgbẹ APC yoo waye ninu oṣu keji-Awọn gomina

Jọkẹ Amọri Lẹyin ipade ti wọn tilẹkun mọri ṣe niluu Abuja lọjọ Aiku, Sannde, ọsẹ yii, ẹgbẹ awọn gomina to jẹ ti ẹgbẹ oṣelu APC ti wọn pera wọn ni The Progressive Governors Forum, ti kede pe ipade apapọ ẹgbẹ naa, nibi ti wọn yoo ti yan awọn oloye ẹgbẹ yoo waye ninu oṣu keji, ọdun ta a wa yii. Bo tilẹ jẹ pe wọn ko ti i sọ ọjọ kan pato ti ipade naa yoo waye ninu oṣu keji ti wọn sọ ọhun, sibẹ, Gomina ipinlẹ Kebbi, Aliyu Bagudu, to jẹ alaga awọn gomina yii sọ fawọn oniroyin niluu Abuja lọjọ Aiku naa pe ipade apapọ ẹgbe ọhun yoo waye. O fi kun un pe igbimọ alamoojuto pataki ẹgbẹ naa ti yoo ri si ipade ọhun, iyẹn (Caretaker Etra-ordinary Convention Committee) ni o laṣẹ lati kede ọjọ ti awọn maa mu. Lara ohun to ni awọn jiroro le lori nibi ipade naa nigba to n ba awọn oniroyin sọrọ ni ipade gbogbogbo ẹgbẹ ọhun. Bagudu ni ti awọn eeyan ko ba gbagbe, oun pe ipade oniroyin lẹyin tawọn ṣe ipade pọ pẹlu Aarẹ Buhari ninu oṣu kọkanla, ọdun to kọja, nibi tawọn ti fẹnuko pe inu oṣu keji ni ipade naa yoo waye. Bakan naa lo ni awọn tun lo anfaani ipade yii lati jẹ ki awọn eeyan mọ pe ko si iyapa laarin awọn gomina ẹgbẹ APC.


Lara ohun to ni awọn jiroro le lori nibi ipade naa nigba to n ba awọn oniroyin sọrọ ni ipade gbogbogbo ẹgbẹ ọhun. Bagudu ni ti awọn eeyan ko ba gbagbe, oun pe ipade oniroyin lẹyin tawọn ṣe ipade pọ pẹlu Aarẹ Buhari ninu oṣu kọkanla, ọdun to kọja, nibi tawọn ti fẹnuko pe inu oṣu keji ni ipade naa yoo waye. Bakan naa lo ni awọn tun lo anfaani ipade yii lati jẹ ki awọn eeyan mọ pe ko si iyapa laarin awọn gomina ẹgbẹ APC. Eyi lo ni o fidi mulẹ pẹlu iye awọn gomina to wa sibi ipade ọhun. Bakan naa lo ni awọn to wa nibi ijokoo ipade naa fi atilẹyin wọn han fun isakoso igbimọ adele ti Buni n dari, to fi mọ awọn ọmọ igbimọ naa meji, iyẹn Gomina ipinlẹ Ọṣun, Gboyega Oyetọla ati Gomina ipinlẹ Niger, Muhammed Bello. Bagudu ni iṣẹ takuntakun lawọn ọmọ igbimọ naa n ṣe, bi wọn si ti n ṣiṣẹ wọn mu iwuri dani gidigidi, bẹẹ ni wọn ti tun gba ọpọlọpọ awọn mi-in sinu ẹgbẹ APC.


Eyi lo ni o fidi mulẹ pẹlu iye awọn gomina to wa sibi ipade ọhun. Bakan naa lo ni awọn to wa nibi ijokoo ipade naa fi atilẹyin wọn han fun isakoso igbimọ adele ti Buni n dari, to fi mọ awọn ọmọ igbimọ naa meji, iyẹn Gomina ipinlẹ Ọṣun, Gboyega Oyetọla ati Gomina ipinlẹ Niger, Muhammed Bello. Bagudu ni iṣẹ takuntakun lawọn ọmọ igbimọ naa n ṣe, bi wọn si ti n ṣiṣẹ wọn mu iwuri dani gidigidi, bẹẹ ni wọn ti tun gba ọpọlọpọ awọn mi-in sinu ẹgbẹ APC. Alẹ ọjọ Aiku, Sannde, lawọn gomina bii mẹrindinlogun yii pade nile ijọba ipinlẹ Kebbi to wa ni Asokoro District, niluu Abuja. Ohun ti wọn ni ipade ọhun, ninu eyi ti Gomina ipinlẹ Ondo, Arakunrin Rotimi Akeredolu, Ogun, Dapọ Abiọdun, Nasir El-Rufai ti Kaduna, Yahaya Bello lati Kogi, Abubakar Sanni Bello lati Niger ati bẹẹ bẹẹ lọ wa ni lati fẹnuko lori boya ipade apapọ ẹgbẹ naa yoo waye ninu oṣu keji ọdun yii. Tẹ o ba gbagbe, Aarẹ Muhammadu Buhari ti figba kan sin awọn ẹgbẹ naa ni gbẹrẹ ipakọ pe ti wọn ko ba mura, ki wọn si ṣepade gbogbogboo yii lati yan awọn adari tuntun, o ṣee ṣe ki egbẹ PDP gbapo aarẹ mọ wọn lọwọ nibi ti wọn ba ti n ṣe yọdẹyọdẹ, ti wọn si fọwọ yọbọkẹ mu ohun gbogbo.


Alẹ ọjọ Aiku, Sannde, lawọn gomina bii mẹrindinlogun yii pade nile ijọba ipinlẹ Kebbi to wa ni Asokoro District, niluu Abuja. Ohun ti wọn ni ipade ọhun, ninu eyi ti Gomina ipinlẹ Ondo, Arakunrin Rotimi Akeredolu, Ogun, Dapọ Abiọdun, Nasir El-Rufai ti Kaduna, Yahaya Bello lati Kogi, Abubakar Sanni Bello lati Niger ati bẹẹ bẹẹ lọ wa ni lati fẹnuko lori boya ipade apapọ ẹgbẹ naa yoo waye ninu oṣu keji ọdun yii. Tẹ o ba gbagbe, Aarẹ Muhammadu Buhari ti figba kan sin awọn ẹgbẹ naa ni gbẹrẹ ipakọ pe ti wọn ko ba mura, ki wọn si ṣepade gbogbogboo yii lati yan awọn adari tuntun, o ṣee ṣe ki egbẹ PDP gbapo aarẹ mọ wọn lọwọ nibi ti wọn ba ti n ṣe yọdẹyọdẹ, ti wọn si fọwọ yọbọkẹ mu ohun gbogbo.


”Aṣiṣe gbaa ni Buhari nipo aarẹ, iru ẹ ko ni i ṣẹlẹ mọ”

Faith Adebọla Ẹgbẹ awọn agbaagba ilẹ Hausa, NEF (Northern Elders Forum) ti lawọn eeyan agbegbe Oke-Ọya ko tun ni i ṣe iru aṣiṣe ti wọn ṣe lọdun 2015 pẹlu bi wọn ṣe fibo gbe Muhammadu Buhari sipo aarẹ, awọn o si ni i jẹ keeyan bii Buhari tun gori aleefa lọdun 2023. Wọn ni dipo tawọn yoo fi maa wo ibi ti ondije kan ti wa, ẹya ati ọmọ ilu to jẹ, ohun to maa pinnu ibi tawọn maa rọ ibo awọn si lọtẹ yii ni bi tọhun ṣe to si, agbara ati okun rẹ, ọgbọn ati awọn iwa amuyẹ pẹlu iriri to ti ni. Alukoro ẹgbẹ NEF, Ọmọwe Hakeem Baba-Ahmed, lo sọrọ yii lọjọ Abamẹta, Satide, ọsẹ yii, nibi ipade pataki ẹgbẹ naa ti wọn ṣe ni Arewa House, niluu Kaduna, nipinlẹ Kaduna. Ẹgbẹ naa ni ajalu nla ni saa iṣakoso Buhari jẹ fun awọn eeyan agbegbe Ariwa, ati fun Naijiria lapapọ, o ni niṣe lawọn oloṣelu fẹtan mu awọn eeyan lọdun 2015 lati gbagbọ pe Buhari maa mu igba ọtun wa, awọn si kabaamọ lori iṣakoso ọhun. O ni Oke-Ọya ati orileede yii lapapọ buru jai lasiko yii ju bo ṣe ri ki Buhari too de lọdun 2015 lọ. Bakan naa lo ni ọrọ idibo to n bọ yii ki i ṣe ti eeyan agbegbe kan, gbogbo ọmọ Naijiria to ba kunju oṣunwọn lo lẹtọọ sipo aarẹ, ibaa jẹ lati apa Ariwa tabi Guusu, ibi yoowu ki tọhun ti wa kọ lo ṣe pataki, ko ṣaa ti jẹ aarẹ Naijiria ni, ki i ṣe aarẹ agbegbe kan. “Ati ẹni to wa lati Ariwa, ati ẹni to wa lati Guusu, ẹtọ kan naa la ni, ko sẹni ti ko le jade dupo ninu wọn, ṣugbọn awọn eeyan Ariwa gbọdọ kiyesara gidigidi lọtẹ yii, lasiko ibo ọdun 2023.


Ẹgbẹ naa ni ajalu nla ni saa iṣakoso Buhari jẹ fun awọn eeyan agbegbe Ariwa, ati fun Naijiria lapapọ, o ni niṣe lawọn oloṣelu fẹtan mu awọn eeyan lọdun 2015 lati gbagbọ pe Buhari maa mu igba ọtun wa, awọn si kabaamọ lori iṣakoso ọhun. O ni Oke-Ọya ati orileede yii lapapọ buru jai lasiko yii ju bo ṣe ri ki Buhari too de lọdun 2015 lọ. Bakan naa lo ni ọrọ idibo to n bọ yii ki i ṣe ti eeyan agbegbe kan, gbogbo ọmọ Naijiria to ba kunju oṣunwọn lo lẹtọọ sipo aarẹ, ibaa jẹ lati apa Ariwa tabi Guusu, ibi yoowu ki tọhun ti wa kọ lo ṣe pataki, ko ṣaa ti jẹ aarẹ Naijiria ni, ki i ṣe aarẹ agbegbe kan. “Ati ẹni to wa lati Ariwa, ati ẹni to wa lati Guusu, ẹtọ kan naa la ni, ko sẹni ti ko le jade dupo ninu wọn, ṣugbọn awọn eeyan Ariwa gbọdọ kiyesara gidigidi lọtẹ yii, lasiko ibo ọdun 2023. “Ara Oke-Ọya kan ko gbọdọ foju di wa, pe ẹnikan wa lati Oke-Ọya ko tumọ si pe oun la maa dibo fun, tori aṣiṣe to gbe wa de ọdọ Aarẹ Buhari yii niyẹn, a o si ni i ṣe iru aṣiṣe bẹẹ mọ. Bi ondije kan ba wa lati Oke-Ọya, o gbọdọ jẹ ẹni to daa ju awọn ondije to ku lọ, ka too le dibo fun un. “Ki i ṣe keeyan kan wa lati Oke-Ọya, o gbọdọ jẹ ẹni to daa ju lọ fun Oke-Ọya, ati fun gbogbo Naijiria.


“Ara Oke-Ọya kan ko gbọdọ foju di wa, pe ẹnikan wa lati Oke-Ọya ko tumọ si pe oun la maa dibo fun, tori aṣiṣe to gbe wa de ọdọ Aarẹ Buhari yii niyẹn, a o si ni i ṣe iru aṣiṣe bẹẹ mọ. Bi ondije kan ba wa lati Oke-Ọya, o gbọdọ jẹ ẹni to daa ju awọn ondije to ku lọ, ka too le dibo fun un. “Ki i ṣe keeyan kan wa lati Oke-Ọya, o gbọdọ jẹ ẹni to daa ju lọ fun Oke-Ọya, ati fun gbogbo Naijiria. Loootọ la n wa aarẹ, to ba ja lati Ariwa la ti ri ẹni to daa ju, ko buru, bo ba si jẹ ibomi-in ni, ko ṣaa ti jẹ ẹni to daa ju awọn yooku lọ.” Bakan naa ni ẹni to ṣe kokaari ipade naa, Ọjọgbọn Ango Abdullahi, fesi si ọrọ ti Aṣiwaju Bọla Tinubu sọ lọsẹ to kọja l’Abuja, pe afọbajẹ loun, ko si sofin to sọ pe afọbajẹ ko le di ọba, tori naa, oun maa dupo aarẹ. Abdullahi sọ pe iha Ariwa orileede yii la le pe ni afọbajẹ Naijiria, ki i ṣe ẹnikan. O ni, “Mo gbọ tẹnikan ni afọbajẹ loun, oun si fẹẹ jọba wayi.


Loootọ la n wa aarẹ, to ba ja lati Ariwa la ti ri ẹni to daa ju, ko buru, bo ba si jẹ ibomi-in ni, ko ṣaa ti jẹ ẹni to daa ju awọn yooku lọ.” Bakan naa ni ẹni to ṣe kokaari ipade naa, Ọjọgbọn Ango Abdullahi, fesi si ọrọ ti Aṣiwaju Bọla Tinubu sọ lọsẹ to kọja l’Abuja, pe afọbajẹ loun, ko si sofin to sọ pe afọbajẹ ko le di ọba, tori naa, oun maa dupo aarẹ. Abdullahi sọ pe iha Ariwa orileede yii la le pe ni afọbajẹ Naijiria, ki i ṣe ẹnikan. O ni, “Mo gbọ tẹnikan ni afọbajẹ loun, oun si fẹẹ jọba wayi. Ẹ jọọ, ki i ṣe pe mo fẹẹ ṣegberaga o, bẹẹ ni mi o yaju sẹnikẹni, ṣugbọn Ariwa lo ti wa nipo afọbajẹ orileede yii lọjọ to ti pẹ.” “Mo rọ awọn eeyan Oke-Ọya pe ki wọn gbọnti nu ninu ọrọ to le mu’nu biiyan tawọn eeyan agbegbe Guusu kan n sọ, wọn n sọrọ bii pe awọn ni apaṣẹ demokiresi Naijiria. Irọ ni, ẹni to ba daa ju lọ lawọn eeyan Ariwa maa yan lolori. “Aparo kan ko ga ju ọkan lọ, ẹtọ kan naa ni Ariwa ati Guusu ni lati dupo aarẹ nigbakuugba, ohun to ja ju ni bi tọhun ṣe kunju oṣuwọn si, bo ṣe jẹ oloootọ si, ati bo ṣe maa le pa awọn ofin ati ilana iṣakoso mọ to.” Ọkunrin naa ni inu oun dun si bi ẹsẹ awọn agbaagba ilẹ Hausa ṣe pe sipade naa, awọn si ti fori kori lati wa ojuutu sawọn ọrọ to takoko nipa eto iṣelu ati idibo to n bọ, ati pe iru ipade yii maa maa waye loorekoore ni.


Ẹ jọọ, ki i ṣe pe mo fẹẹ ṣegberaga o, bẹẹ ni mi o yaju sẹnikẹni, ṣugbọn Ariwa lo ti wa nipo afọbajẹ orileede yii lọjọ to ti pẹ.” “Mo rọ awọn eeyan Oke-Ọya pe ki wọn gbọnti nu ninu ọrọ to le mu’nu biiyan tawọn eeyan agbegbe Guusu kan n sọ, wọn n sọrọ bii pe awọn ni apaṣẹ demokiresi Naijiria. Irọ ni, ẹni to ba daa ju lọ lawọn eeyan Ariwa maa yan lolori. “Aparo kan ko ga ju ọkan lọ, ẹtọ kan naa ni Ariwa ati Guusu ni lati dupo aarẹ nigbakuugba, ohun to ja ju ni bi tọhun ṣe kunju oṣuwọn si, bo ṣe jẹ oloootọ si, ati bo ṣe maa le pa awọn ofin ati ilana iṣakoso mọ to.” Ọkunrin naa ni inu oun dun si bi ẹsẹ awọn agbaagba ilẹ Hausa ṣe pe sipade naa, awọn si ti fori kori lati wa ojuutu sawọn ọrọ to takoko nipa eto iṣelu ati idibo to n bọ, ati pe iru ipade yii maa maa waye loorekoore ni.


Ọmọ ọdun mọkanla ti ọkọ anti ẹ fipa ba lo pọ ti bimọ ọkunrin

Adefunkẹ Adebiyi, Abẹokuta Ọmọ ọdọ ati oluranlọwọ ni wọn tori ẹ mu ọmọdebinrin yii fun anti ẹ pe ko maa gbe lọdọ obinrin naa, ko si maa ran an lọwọ. Ṣugbọn ọkọ anti ọhun fipa ba ọmọdebinrin tọjọ ori ẹ ko ju mọkanla lọ naa lo pọ titi, o si loyun. Oyun ọhun lo ti fi bimọ ọkunrin bayii. Ipinlẹ Benue niṣẹlẹ yii ti ṣẹlẹ, gẹgẹ bi ẹka iroyin Punch to ro o ti wi. Iṣẹ ọlọdẹ to n ṣọ ẹnu ọna ni ọkọ anti rẹ yii n ṣe ni Yunifasiti ipinlẹ Benue, ṣugbọn niṣe lo sọ ọmọ kekere naa di nnkan ibasun lọpọ igba, wọn lo fipa ba a lo pọ gidi titi tọmọ fi loyun mọ ọn lọwọ ni. Ajafẹtọọ ọmọniyan torukọ ẹ n jẹ Andrew Obeya lo ti n fi bo ṣe n lọ lori ọmọ yii han saye tipẹ.


Ipinlẹ Benue niṣẹlẹ yii ti ṣẹlẹ, gẹgẹ bi ẹka iroyin Punch to ro o ti wi. Iṣẹ ọlọdẹ to n ṣọ ẹnu ọna ni ọkọ anti rẹ yii n ṣe ni Yunifasiti ipinlẹ Benue, ṣugbọn niṣe lo sọ ọmọ kekere naa di nnkan ibasun lọpọ igba, wọn lo fipa ba a lo pọ gidi titi tọmọ fi loyun mọ ọn lọwọ ni. Ajafẹtọọ ọmọniyan torukọ ẹ n jẹ Andrew Obeya lo ti n fi bo ṣe n lọ lori ọmọ yii han saye tipẹ. Oun lo maa n gbe e sori ayelujara ni gbogbo asiko to fi wa ninu oyun naa. Lopin ọsẹ yii lo si gbe e jade pe ọmọ ọdun mọkanla naa ti bimọ ọkunrin o, ati pe oun atọmọ rẹ naa wa lalaafia lọsibitu, wọn n ṣe daadaa. Ọjọ Jimọ ti i ṣe ọjọ kẹrinla, oṣu kin-in-ni, ọdun 2022 yii, lọmọ naa sọkalẹ layọ gẹgẹ bo ṣe wi.